Коррупция - BBC News O'zbek\n...да чоп этилган 10:08 5 октябр 202110:08 5 октябр 2021\nPandora Papers дунё раҳбарлари махфий бойликларини қандай ошкор қилди? (видео)\nPandora Papers ҳужжатлари дунё раҳбарларининг махфий бойликлари ва яширин келишувларини фош қилмоқда. Файлларда Россия, Ўзбекистон, Озарбайжон ва Украинадаги собиқ ёки ҳозирги раҳбарлар ҳамда қудратли шахсларнинг номлари учрайди. Қатор раҳбарлар нотўғри иш қилмаганмиз, деб чиқишди.\n...да чоп этилган 12:32 4 октябр 202112:32 4 октябр 2021\nPandora Papers: Кўп миллионли "порахўрлик" Ўзбекистонда қандай амалга оширилган?\nСизиб чиққан Pandora Papers файллари Британияда иқтидордаги партиянинг донори кимлигини ва Ўзбекистонда кўп миллионли порахўрлик иши қандай амалга оширилганини ошкор этади.\n...да чоп этилган 9:21 1 октябр 20219:21 1 октябр 2021\nЎзбекистон: Порахўрга яна янги лавозим беришаяпти\nЎзбекистонда коррупцияга қарши кураш аҳволи яна жамоатчиликнинг эътиборига тушди.\n...да чоп этилган 13:21 16 июл 202113:21 16 июл 2021\nБритания олтин визаси, 12 Ўзбекистон миллионери ва коррупция\n2008 ва 2020 йиллар орасида 12 нафар Ўзбекистон фуқароси Британияда яшаш ҳуқуқини берувчи олтин визани олганлар. Бу «Spotlight on corruption» ташкилотининг ҳисоботида айтилди.\n...да чоп этилган 11:16 8 июл 202111:16 8 июл 2021\nБи-би-си Ўзбек хизмати ёш бўлишига қарамай, президент матбуот котиби, АОКА раҳбари каби юқори лавозимларни эгаллашга улгурган Комил Алламжонов билан суҳбатлашди. Суҳбатда нафақат у тақдим этган китоб, балки Алламжоновнинг "сиёсий иштаҳаси" тўғрисида ҳам сўз борди.\n...да чоп этилган 11:25 17 июн 202111:25 17 июн 2021\nДХХ собиқ биноси хусусий ширкатга сотилди. Kun.uz'чилар раҳбари матбуот билан боғлиқ вазиятдан хавотирда. Тошкент шаҳар ҳокимлиги ким учун 27 миллион сўмлик дастурхон ёзди - дайжест.\n...да чоп этилган 14:47 4 март 202114:47 4 март 2021\n...да чоп этилган 9:45 17 феврал 20219:45 17 феврал 2021\nЎзбекистон: “Сардоба” қайта қурилади, Спутник V’га рухсат ва ҳарбийларга янги имтиёз – янгиликлар\nЎзбекистон: “Сардоба” қайта қурилади, Спутник V’га рухсат ва ҳарбийларга янги имтиёз – ўзбек ҳукуматининг ёпиқ қарори, президент одамларни ўйладими ва Ўзбекистон учун янги эътироф. bbcuzbek.com дайжести.\n...да чоп этилган 9:54 1 феврал 20219:54 1 феврал 2021\nТикТокда Россиядаги митингларга қарши пуллик постлар қаердан пайдо бўлди? - видео\nАлексей Навальнийнинг ҳибсга олиниши ва “Путин саройи” ҳақидаги хабарлар илгари сиёсатдан узоқ бўлган Россия “ТикТок”ида ўзгаришларга сабаб бўлди. Мухолифат кўтараётган масалаларга қизиққан блогерларга турли ўртакашлар мурожаат қилишни бошлади – митингларда қатнашиш ва Навальнийнинг жиноий ишларига аралашиш хатарлари ҳақида гапиришлари эвазига тиктокерларга бир неча минг рубль таклиф қилинган.\n...да чоп этилган 9:27 29 январ 20219:27 29 январ 2021\nРоссия ва Навальний: Намойишлар Путин, Кремлга таҳдидми?\nРоссия ва Навальний: Намойишлар Путин, Кремлга таҳдидми? - Ҳибслар ва зўравонликларга қарамай, Навальний тарафдорлари якшанба куни яна кўчаларга чиқишмоқчи. Оммавий намойиш ўтказишмоқчи. Кремль бу норозиликлардан нега ташвишда?\nсаҳифа 1 ...нинг 17


Четга чиқмаса Ўзбекистондаги маош нимага етади? - BBC News O'zbek\nImage caption Самарқанд шаҳри яқинидаги мардикор бозор. 2008 йил ноябрида олинган сурат.\nЎзбекистон Президенти Ислом Каримовнинг оиласини боқиш учун чет мамлакатларга чиқиб кетган ўзбекистонликларни дангаса деб атаб, улардан жирканишини айтгани ҳамон қизғин муҳокама мавзуси бўлиб турипти.\nЎзбекистон телевидениеси намойиш этган Президент Каримовнинг Жиззах вилоятига сафарига бағишланган кўрсатувда мамлакат раҳбари "Ўзбекистонда ҳеч ким очидан ўлаётгани йўқ", деб айтган.\nИнтернет нашрларидаги муҳокамаларда миллионлаб инсонлар ўзи туғилиб ўсган жой ёки мамлакатда эмас, Россия, Қозоғистон, Жанубий Корея, Туркия, Араб Амирликлари, Оврўпо ва АҚШда даромад қидиришга мажбур бўлаётганлари Ўзбекистон ҳукуматининг иқтисодий сиёсати натижаси экани таъкидланаётганини кўриш мумкин.\nТаҳлилчиларга кўра, Ўзбекистондаги оғир иқтисодий аҳвол айнан қанча одамни ўз ватанидан ташқарида маблағ топишга мажбур қилгани борасидаги реал кўрсаткичга яқин рақам Ўзбекистон статистика идораларида мавжуд, бироқ бу рақамни жамоатчиликка ошкор этмаслик маъқул кўрилади.\nЎзбек давлат статистика идорасининг расмий ишсизлик ҳақидаги рақамлари эса шубҳа остига олинади.\nЎзбек статистикаси ишсизлик даражасини 0,5 фоиз деб атайди.\nБунда меҳнат биржаларида расман рўйхатдан ўтган фуқаролар назарда тутилади.\nImage caption Самарқанд вилоятидаги мардикор бозорида бугунга келиб мардикорларнинг сони бундан ҳам кўпайган.\nЎзбекистонда эса ишсизлик кўрсаткичини "ёмон" қилмаслик мақсадида ишсиз фуқарони меҳнат биржасида рўйхатга олмаслик ҳоллари кузатилган.\n2013 йил февралида мамлакат аҳолисининг сони 30 миллионни ташкил этгани хабар қилинган.\nШундан ишга яроқли аҳолининг сони 18 миллион атрофида деб кўрилади.\nИқтисодий таҳлилчилар Ўзбекистонда ўзининг томорқаси, чорва моллари бор инсонларни ҳам иш билан таъминланган, банд фуқаро сифатида рўйхатдан ўтказилганини эслатадилар.\nНорасмий рақамларга кўра, Ўзбекистонда ишга яроқли аҳолининг учдан бир қисми мамлакатни тарк этишга мажбур бўлган.\nБиргина Россиянинг ўзида камида 4 миллион ўзбекистонлик меҳнат муҳожири бор деб кўрилади.\nХўш, Ўзбекистонда ишсизлик миқёси нималарда кўринади?\nЖурналист ва мухолифат фаоли Малоҳат Эшонқулова кўплаб инсонлар ташқарига чиқиб кетганидан ташқари Ўзбекистондаги деярли ҳар бир туман марказларида мавжуд мардикорлар бозорлари ишсизлик миқёсини кўрсатувчи яққол мисол дейди.\nЎзбекистоннинг ўзида иш топиш мумкин, бироқ бу ишлар учун тўланадиган энг кўп маош 500 минг сўм атрофида.\n"Бу 500 минг сўм олдинги 5 сўмга тенг", дейди Малоҳат Эшонқулова.\n500000 Ўзбек сўми шу кеча-кундузда қарийб 184 АҚШ долларига тенг бўлиб турипти.\nШунингдек, бир ой меҳнат қилган ишчининг маоши пластик карточкага ўтказилади, бу карточкадан эса ўз эгаси ҳам хоҳлаган вақтида хоҳлаган миқдордаги пулини ололмайди.


«ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ! | CITIUS, ALTIUS, FORTIUS! | Страница 3\n«РЕАЛ»НИНГ ЯНГИ ЮЛДУЗИ ДАНИ СЕБАЛЬОС ҲАҚИДА 5 ФАКТ\nДани Себальоснинг «Бетис» ва Испания ёшлар терма жамоасидаги мазмунли ўйини маҳаллий ва хорижий топ-клубларнинг эътиборига тушишига замин яратди. Улар орасида Мадриднинг «Реал»и ҳаммадан уддабуророқ чиқди ва ёш иқтидорни сотиб олиб, клуб келажаги учун фойдали бўлган…\nЭРТАГИ ДАВОМ ЭТАДИГАН «АТЛEТИКО»\nЎтган мавсум якунида Мадриднинг «Атлетико» клубида катта ўзгаришлар бўлиши кутилганди. Жамоа бош мураббийи Диегу Симеоненинг «Интер»га, Антуан Гризманнинг «МЮ»га ўтиши ҳақида кўп гаплар тарқалди. Етмаганига клуб трансфер таъқиқига учради ва янги футболчилар сотиб олиш ҳуқуқидан…\nЁВВОЙИ ТЕЗЛИК: АПЛ БОШЛАНМОҚДА\nАнглияда футбол аллақачон спорт туридан маданият даражасига кўтарилиб бўлган. Премьер-Лига якунлангандан кейин футбол мухлислари ўзларини ёмон ҳис қилишади. Бу оддий гап эмас, шифокорлар томонидан айтилган гаплар. Миллионлаб одамларни куттирган Англия Премьер-Лигасининг янги мавсуми 11 август…\nДолзарб мавзу, Мақолалар 11.08.2017\n“Шапекоэнсе” клуби ҳақида бугун ҳаммамиз биламиз. Колумбияга кетар чоғида ҳалокатга учраган ва жамоанинг 95 фоиз аъзосини йўқотган клуб 7 август куни “Камп Ноу” стадионида саф тортиб турганди. Ҳалок бўлган футболчиларнинг кўпчилигига “Камп Ноу”га бориш бахти…\nМУХЛИС МАҚОЛАСИ: «МЕН ФУТБОЛНИ РАШК ҚИЛАМАН»\nБугун дунёдаги кўплаб мухлислар иккига бўлинган: Мессичилар ёки Роналдучилар. Ёки бўлмаса, «Реал»чи ва «Барселона»чилар. Газетамизни Тожикистондан туриб кузатиб борадиган хўжандлик ўқувчимиз бу борада ўз фикрларини мактуб орқали йўллади. Роналду ва Месси, мен сиздан футболни рашк…\n«МОСКВА ФАОЛИЯТИНГГА ЯКУН ЯСАЙДИ ДЕЙИШГАНДИ»: ҚИЛ УСТИДА ТУРГАН КОЛКЕР ТАРИХИ\nСтивен анҳорлари ва сокинлиги билан ном чиқарган Лондоннинг энг хушманзара Фелтвуд посёлкасида дунёга келган. Колкер болалик чоғларида ўз маҳалласининг энг иқтидорли ва фидоий футболчиларидан бири сифатида танилган. Ана шу фазилати учун 15 ёшида «Тоттенхэм» академиясига…\nБУГУН 40 ЁШГА ТЎЛГАН РАВШАН ЭРМАТОВ ҲАҚИДА 10 ФАКТ\nЎттиз олти ёшида Жаҳон чемпионатлари финал босқичида энг кўп – 9 та ўйинни бошқариб, дунё рекордини ўрнатган Равшан ЭРМАТОВ 9 август куни 40 ёшини нишонлайди. “Эрудит СПОРТ” нашри ҳамюртимизнинг туғилган куни билан қутлар экан, унинг…\nНима учун Неманья Матич «Манчестер Юнайтед»нинг жорий йилдаги энг муҳим трансфери эканлиги ҳақида. «МЮ»га янги таянч яримҳимоячи нега керак бўлди? «Позиция, барқарорлик ва назорат» — Жозе Моуриньонинг жамоасидаги таянч яримҳимоячилари ана шу учта талабга жавоб…\n«Барселона»га нимадир бўлгани аниқ. Қўлга киритилган Испания кубоги, трансфер бозоридаги майда харидлар, Неймарнинг эҳтимолий кетиши – буларнинг барчаси жамоада муаммолар вужудга келганидан дарак беради. Бундан икки йил аввал «Барселона» клуби футбол тарихидаги энг кучли жамоаси…\nАНГЛИЯГА ҚАЙТГАН ЧИЧАРИТО\nМексика терма жамоаси сардори, охирги икки мавсумни Германиянинг «Байер» клубида ўтказган Хавьер Эрнандес фаолиятини Лондоннинг «Вест Хэм» клубида давом эттирадиган бўлди. Чичарито учун Англия бегона эмас. У «Манчестер Юнайтед»даги ўйинлари билан дунёга танилган. Айнан «МЮ»…\nДЭВИДНИНГ АЛЬБИОНДАГИ ОХИРГИ ПОРЛАШИ\n2003 йилги УЕФА Чемпионлар Лигасида Италиянинг «Милан» клуби ғалаба қозонганди. Ўша мусобақанинг чорак финалида қитъанинг икки ажойиб жамоаси «МЮ» ва «Реал» тўқнаш келган. Мадридда кечган биринчи баҳсда «Реал» 3:1 ҳисобида ғалаба қозонганди. Манчестердаги жавоб баҳси…\nДолзарб мавзу, Мақолалар 07.08.2017\nФутбол журналистикасида меҳнат қилаётган касбдошларим ҳақида ҳақоратомуз фикрларни кўриб қолсам, уларни ҳимоя қилиш функцияси автоматик равишда ишга тушади. Тўғри, соҳада ишлаётган ҳамма зўр эмас, беш қўл баробар бўлмагани каби (ўзи қайси соҳада ҳамма зўр?) Аммо…\nДолзарб мавзу, Мақолалар 05.08.2017\nХалқаро Чемпионлар Кубоги ҳақида эшитгансиз. Ким учундир тақвим, формат ва қолган жиҳатлар тушунарсиздек кўриниши мумкин. Аммо бунинг орқасида ақлли сиёсат ётгани яққол кўриниб турибди. Нега керак? Мадриднинг “Реал” клуби ҳар йили дунё бўйлаб турнега чиқишга…\nЕврофутбол, Мақолалар, Энг муҳим 04.08.2017\nБу мақоланинг ўзаги ўтган йили ёзилган, лекин мен ўшанда ҳам ишонган эдимки, бир йил ўтиб ҳам долзарблиги йўқолмайди. Оила мустаҳкам бўлса, муаммолар бартараф этилиши бор гап. Ярмарка турнирлардаги тайёргарликларни кузатяпмиз. “Сити”нинг учта таркибини, МЮнинг ҳужумини,…


Нур-Султонда «New Music Generation-2019» халқаро танлови бошланди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nНур-Султон шаҳрида йирик анжуман иш бошлади. Қозоғистон пойтахтига жаҳоннинг 24 давлатидан 115 нафар бастакор йиғилди.\nУлар «New Music Generation» танловида ўзаро куч синашади. Ижодий беллашув Қозоғистонда Ёшлар йили доирасида ўтказиляпти. Тадбирдан мақсад – классик ва замонавий академик мусиқани оммалаштириш ва ёш иқтидорли мусиқий асарлар муаллифларини қўллаб-қувватлаш. Танловда 35 ёшгача бўлган бастакорлар онлайн тартибда қатнашади. Улар 200 дан зиёд партитура тақдим этди. Бастакорлик санъатини Қозоғистон ва хорижий мамлакатларнинг обрўли мусиқачилари баҳолаб боради. Шунингдек, мазкур нуфузли танлов доирасида мастер-класслар режалаштирилган.\nРАХАТ-БИ АБДИСАҒИН, ТАНЛОВ БАДИИЙ РАҲБАРИ:\n- Бастакорларнинг ҳар қандай танлови – санъат дунёсидаги улкан воқеа ҳисобланади. Биз ташкил этган танлов нафақат мамлакатимиз, балки жаҳон маданий ҳамжамиятида ҳам муҳим. Партитуралар билан танишиб, шунга амин бўлдимки, танловга келган ишларнинг бадиий даражаси жуда юқори, мазкур анжуман дунёдаги энг нуфузлилар қаторига киради, деб бемалол айта оламан.\nМАРТАН ЛОРИДАН, ҳакамлар ҳайъати аъзоси /ФРАНЦИЯ/:\n- Мазкур анжуман Қозоқ миллий санъат университети ва Нур-Султон шаҳрини халқаро танловлар харитасига киритди, деб ҳисоблайман. Чунки у шундай юксак даражадаги йирик воқеаларнинг биринчилари қаторидан муносиб ўрин олган. Танловда турли ёшдаги талабгорлар қатнаша олади. “Симфоник асар”, “Камер асар”, “Вокал асар” каби номинациялар бўлиши кўзда тутилган ва бу тадбирни бошқаларидан ажратиб туради.\nНур-СултонтанловNew Music Generation-2019


20 ноябр 2019, Тошкент вақти: 03:41\nМосквада ойлаб комада ётган 22 ёшли ўзбекистонлик талаба вафот этди (ВИДЕО)\nМосквадаги 67-касалхонада бир неча ойдан бери кома ҳолатида бўлган ўзбекистонлик талаба Ўлмасхон Баҳронов вафот этди.\nЎлмасхон Баҳроновнинг қариндоши Фарруххон Шукурлаев Facebook саҳифасида жиянининг жанозаси 15 ноябрь куни соат 12да Самарканд тумани Қуйи Чордара маҳалласида ўқилиши ҳақида хабар берди.\n“Фергана” агентлигининг ёзишича, шифокорлар 22 ёшли Ўлмасхон Баҳроновнинг ўлимини 13 ноябрь куни соат 20:45да қайд этганлар.\nОзодлик радиоси шу йилнинг сентябрь ва октябрь ойларида 20 августида бурнидан қон келгани учун Москва шифохоналаридан бирига олиб келинган ва комага тушиб қолган самарқандлик Ўлмасхон Баҳронов ҳақида лавҳалар берган эди.\nЎлмаснинг яқинлари ўзбекистонлик йигит касалхона врачлари тайинлаган нотўғри препаратлар ва Ўзбекистонда хато ўтказилган жарроҳлик амалиёти оқибатида комага тушганини иддао қилган эдилар.\nЎлмасхон Баҳронов Москвада Россия халқлар дўстлиги университетининг тиббиёт бўлимида тахсил олган.\nИДнинг Туркия қамоқларида сақланаётган ўзбекистонлик аъзолари экстрадиция қилинади\nМай ойида Яқин Шарқдан Ўзбекистонга қайтарилган аёллар ва болалар.\nТуркияда “Ислом давлати” террор гуруҳига мансублика айбланиб қамоққа олинган 956 нафар одамнинг 82 нафари ўзбекистонликдир. Улар тез орада ватанига экстрадиция қилинади.\nБундан ташқари экстрадиция қилиниши кутилаётган жангарилар орасида Қирғизистоннинг 23, Қозоғистоннинг 10, Туркманистоннинг 6 ва Россиянинг 99 нафар фуқароси бор.\nЎтган ҳафтада Туркия ички ишлар вазири Сулайман Сойлу “Ислом давлати”га мансубликда айбланиб қамоқларда сақланаётган 956 нафар одам 11 ноябрдан бошлаб ўз ватанларига экстрадиция қилинишини билдирган эди.\nЖорий йилнинг 30 май куни ўзбекистонлик 156 аёл ва бола "Меҳр" инсонпарварлик операцияси доирасида махсус авиарейс билан Яқин Шарқдаги қуролли можаролар ҳудудидан Тошкентга олиб келинганди. \n10 октябрь куни эса Ўзбекистонга Ироқдан 64 нафар ўзбек бола қайтарилган эди.\nАйни пайтда Сурия ва Ироқ ҳудудида қолаётган ёки 2011 йил – Сурияда фуқаролик уруши бошланганидан сўнг бу давлатга, кейинроқ Ироққа борган ўзбекистонликларнинг аниқ сони Озодликка маълум эмас.\nАҚШдаги Soufan Group тахминича, 2016 йилнинг майига қадар Ироқ ва Сурияга камида бир ярим минг ўзбекистонлик борган, Марказий Осиёдан борганлар сони эса 4 минг 200 кишидир.\nРоссиянинг Петербург шаҳрида ўзбекистонлик 38 ёшли меҳнат муҳожирига ҳужум қилган уч нафар одам тергов якунлангунига қадар эҳтиёт чораси сифатида 12 январгача қамоққа олинди.\nФонтанка нашрининг 14 ноябрда билдиришича, 15, 16, 17 ва 19 ёшли ҳужумчилар Пост Ковалево темир йўл станциясида қўлга олинган. 15 ёшли ҳужумчини суд қамоққа олган эмас.\nТерговчилар улар миллий нафрат асосида ўзбекистонликка ҳужум қилган, деб ҳисобламоқда.\nТерговчиларга кўра, 17 ёшли ҳужумчи неонацист Тесак лақабига эга Максим Марцинкевични олқишлайдиган ижтимоий тармоқларда иштирок этади.\n19 ёшли ҳужумчи эса ўз ижтимоий саҳифаларида миллатчиларга ҳос кийимларни кийиб тушган суратларини жойлаштирган.\nШаръий никоҳда яшаётган 20350 оилага никоҳ гувоҳномаси топширилди\nЎзбекистонда ФҲДЁ органлари ҳокимликлар тасарруфига ўтказилгач, шаърий никоҳ билан яшаб келган 20 минг 350 дан ортиқ оила аниқланиб, уларнинг никоҳи қонунийлаштирилди.\nБу маълумот13 ноябрь куни оила институтини мустаҳкамлаш мавзусига бағишлаб ўтказилган матбуот анжуманида эълон қилингани тўғрисида маҳаллий нашрлар хабар қилди.\n2018 йил июлидан ФҲДЁ идоралари туман ва шаҳар ҳокими ўринбосари – Хотин-қизлар қўмитаси раисига бўйсундирилган эди. Шундан сўнг, маълум бўлишича, муддати ўтган (1 йилдан ошган) 13 минг 478та туғилганлик, 21 минг 219та никоҳ, 2 минг 163та ўлим гувоҳномаси расмийлаштирилиб, фуқароларга топширилган.\nStraus House иши: қарийб 400 киши жабрланувчи деб эътироф этилди\nИчки ишлар вазирлиги ҳузуридаги Тергов департаментининг хабар қилишича, Straus House МЧЖ мансабдор шахсларига нисбатан Жиноят кодексининг 168-моддаси (Фирибгарлик) 4-қисми «а» банди билан қўзғатилган жиноят ишининг дастлабки тергов ҳаракатлари якунланиш арафасида турибди.\nХабарда айтилишича, бугунги кунга қадар жиноят иши бўйича 400 нафарга яқин шахслар сўроқ қилиниб, жабрланувчи ва фуқаровий даъвогар деб эътироф этилган.\nДастлабки терговнинг тўлиқлигини таъминлаш мақсадида, Straus House МЧЖ мансабдор шахсларининг жиноий ҳаракатларидан жабр кўриб, мурожаат қилмаган фуқаролар бўлса, ўзлари яшаб турган ҳудудидаги ИИБ ҳузуридаги тергов бўлимларига ёки ИИВ ҳузуридаги Тергов департаментига ёхуд 71-231-41-28, 71-231-43-02 телефон рақамларига қўнғироқ қилиб, мурожаат қилиш ҳуқуқлари мавжудлиги маълум қилинди.\nЎзбекистон Ички ишлар вазирлиги Тергов департаменти ва Бош прокуратура ҳузуридаги Солиқ ва валютага оид жиноятларга қарши курашиш департаментининг Тошкент шаҳар, Юнусобод туман бўлими "Straus House" туяқушчилик ширкати фаолиятини текширишни сентябрда бошлагани тўғрисида Озодлик хабар қилган эди.\nНафосат Оллошукурованинг адвокати Хоразм вилоят судлов ҳайъатига кассация шикояти топширди\nНафосат Оллошукурова (ўнгдан биринчи)\nМажбурий тартибда руҳий шифохонага ётқизилган 32 яшар хоразмлик блогер Нафосат Оллошукурованинг адвокати фуқаролик ишлари бўйича Хоразм вилоят судлов ҳайъатига кассация шикояти топширди.\nБу ҳақда 14 ноябрда хабар қилган Eltuz.com сайтига кўра, кассация шикояти 6 ноябрда топширилган.\nАдвокатнинг фикрича, Нафосатни руҳий шифохонага ётқизиш ҳақидаги суд қарори“Психиатрия ёрдами кўрсатиш тўғрисидаги қонун”нинг 27-моддаси талабларига хилоф. Нафосат Оллошукурова суд мажлисига чақирилмаган. Унинг руҳий холати бузилганига тўлиқ ишонч ҳосил қилинмаган. Психиатрик экспертиза хулосаси олинмаган. Суд қарорига ёлғонлардан иборат ариза асос қилиб олинган.\nНафосат фуқаролик ишлари бўйича Урганч туманлараро суднинг қарори билан 2019 йилнинг 30 сентябридан Хоразм вилоят руҳий асаб касалликлари диспансерида мажбурий сақланмоқда. Бу қарордан аввал, у журналист Маҳмуд Ражаб ҳимоясига уюштирилган норозилик акциясида иштироки учун 10 кунлик қамоққа олинган эди.\nҚатор ҳуқуқ ҳимояси ташкилотлари, жумладан Халқаро Амнистия, “Пахта Кампанияси” коалицияси ва “Журналистларни ҳимоя қилиш қўмитаси” блогерни руҳий шифохонадан чиқариш талаби билан баёнотлар беришган.\nАйни пайтда Ахборот ва оммавий коммуникациялар агентлиги раҳбари Комил Алламжоновнинг фикрича, Хоразм вилояти психоневрологик диспансерида блогер ва инглиз тили ўқитувчиси Нафосат Оллошукурованинг мажбурий касалхонага ётқизилиши унинг танқидий материаллари билан боғлиқ эмас. Бу ҳақда Алламжонов сешанба куни бўлиб ўтган матбуот анжуманида баёнот берди.\nИкки фарзанднинг онаси Нафосат Оллошукурова Жахон тиллари Университетини инглиз тили мутахассислиги бўйича тамомлаган. У ўзининг жамиятдаги фаол позицияси билан танилган. Унинг якинлари, илгари ҳеч қачон руҳий касалликка учрамаганини билдирган.\nБу ҳақда давлат раҳбари матбуот хизмати хабар қилди..\n— Ҳудудларимиз салоҳиятидан тўғри фойдаланиб, қаерга нима экиш, қайси чорва турини етиштириш, қўшилган қиймат занжирини яратиш орқали бозорларимизда гўшт, сут ва тухум маҳсулотларини кўпайтириш, нархлар барқарорлигини таъминлаш ва даромадни ошириш бўйича, афсуски, самарали тизим мавжуд, деб айта олмаймиз, — деган президент.\nЧорвачилик паррандачилик, балиқчилик ва ипакчилик тармоқлари муаммоларини комплекс ва тизимли ҳал этиш, бу тармоқларини изчил ривожлантириш учун президент Шавкат Мирзиёев қатор вазифалар қўйгани хабар қилинди.\nКелгуси йилдан чорвачилик, балиқчилик ва паррандачилик тармоқларини субсидия бериш орқали қўллаб-қувватлаш кўзда тутилмоқда. Дунё тажрибасидан келиб чиқиб, субсидия етиштирилган тайёр маҳсулотлар ҳажмига мувофиқ равишда берилади.\n"Йиғилишда белгиланган вазифалар ижросини сифатли таъминлаш учун ҳафтанинг ҳар жумаси «Чорвачилик куни» деб эълон қилинди. Топшириқлар ижросини мувофиқлаштириб бориш ва чорвадорларга кўмаклашишга масъул Республика кенгаши тузилди", деб хабар қилди давлат раҳбари матбуот хизмати.\nЎзбекистон 2030 йилгача оналар ўлими ва маиший зўравонликка барҳам бериш масъулиятини зиммасига олди\nЖаҳон мамлакатлари етакчилари олди олиниши мумкин бўлган оналар ўлими, гендер нотенглиги ва маиший зўравонликни 2030 йилга қадар батамом тугатиш мажбуриятини зиммасига олди. Ўзбекистон ҳукумати ҳам ушбу мажбуриятларни белгиланган муддатда бажаришга аҳд қилган. Бу ҳақда gazeta.uz хабар қилди.\n12−14 ноябрь кунлари Найроби шаҳрида ўтказилган Аҳоли ва Ривожланиш анжумани 25 йиллиги йиғилиши иштирок этиш учун 100дан ортиқ давлатдан 6 мингга яқин иштирокчи Кения давлатига етиб келган. Ўзбекистон Сенатининг қўмита раиси Зайниддин Низомхўжаев бошчилигидаги мамлакат делегацияси таркибида Ўзбекистоннинг Мисрдаги элчиси Ойбек Усмонов, Сенат Халқаро бўлими бошлиғи Афзал Ортиқов, Фуқаролик ташаббусларини қўллаб-қувватлаш маркази раҳбари Диловар Қобулова ҳамда БМТ Аҳолишунослик жамғармасининг (UNFPA) Ўзбекистондаги ваколатхонаси вакиллари Найроби саммитида иштирок этишмоқда.\n«Қоҳира анжуманида аёллар ва қизларга эътибор қаратиш глобал ривожланиш кафолатларидан бири сифатида тан олинганди. Бу йўналишда кўп ишларга қўл урилди. Аммо эришилмаган натижа ва марралар бизни кутмоқда. Тугалланмаган ишларни якунлаш, кучли ирода кўрсатиш вақти келди», деди UNFPA ижрочи директори Наталиа Канем саммит очилиш маросимида.\n1994 йили 179та давлат вакиллари аёллар саломатлиги, гендер тенглиги ва жинсий саводхонлик, ижтимоий имкониятлардан тенг фойдаланиш каби масалаларда ягона қарорга келганди. Орадан 24 йил ўтиб, жаҳон мамлакатлари ушбу қарорни сиёсий даражада қўллаб- қувватлашга келишиб олган. Найроби саммитида халқлар кўзланган мақсадга эришиш учун сиёсий ирода ва молиявий кўмакни ошириш масалаларига батафсил тўхталиб ўтади.\nUNFPA маълумотига кўра, ўтган 25 йилда оналар ва болалар ўлими сезиларли даражада камайди ҳамда сифатли контрацептик хизматлардан фойдаланиш имконияти ошди. Шунга қарамай, тақдим этилаётган имкониятлар Ер юзидаги барча оилалар учун тенг тақсимланмаган. Ҳар куни 800 нафарга яқин ҳомиладор аёл ва болалар турли сабаблар билан вафот этмоқда, 232 миллион аёл ҳомиладорликнинг олдини олишга ҳаракат қилади, аммо замонавий контрацептик хизматлардан фойдалана олмайди. Уларга кўмак бериш учун 68,5 миллиард доллар ажратилиши кўзда тутилган. 2030 йилга қадар эришилиш кутилаётган натижалардан бири — қизларнинг таълим олиш давомийлиги сақлаш ва эрта турмуш ҳолатларини камайтириш. Ушбу мақсадни амалга ошириш учун 35 миллиард доллар талаб этилади.\nСаммитнинг биринчи ишчи кунида Ўзбекистон делегацияси UNFPA ижрочи директори ўринбосари Дереже Вордофе билан учрашди. Делегация раҳбари сенатор Низомхўжаев аҳоли саломатлиги, ижитимоий ривожланиш ва маиший зўравонликка қарши кураш, гендер тенглигини таъминлаш бўйича давлат сиёсатини жаноб Вордофега етказди. Шу билан бирга, UNFPA ижрочи директори ўринбосари Президент Шавкат Мирзиёев сиёсати, қабул қилинган Ҳаракатлар стратегияси ва шу кунгача эришилган натижаларга юксак баҳо берди.\nОқдарёда эр ҳомиладор хотинини ўлдирди\nСамарқанд вилояти Оқдарё туманида 33 ёшли фуқаро оилавий жанжал оқибатида 25 ёшли аёлини бўғиб ўлдирди, шундан сўнг ўзини осиб, жонига қасд қилди.\nБош прокуратуранинг билдиришича, ҳодиса 12 ноябрь куни соат 00:10ларда содир бўлган. Терговнинг аниқлашича, бўғиб ўлдирилган аёл ҳомиладор бўлган.\nМазкур ҳолат юзасидан Оқдарё тумани прокуратураси томонидан ЖКнинг 97-моддаси 2-қисми "б" банди (Ҳомиладорлиги айбдорга аён бўлган аёлни қасддан ўлдириш) моддаси асосида жиноят иши қўзғатилган.


Чегарадан ўтиш “нархи” ўсди\nСаида Маълумотларга кўра, Қозоғистон ва Хитой Қирғизистон билан чегараларида ўрнатилган кучли назоратни бекор қилган. Ўзбекистон эса Қирғизистон билан борди-келдини енгиллаштиришга шошилмаётир.\nБу давлатлар Қирғизистондаги беқарорликлар туфайли чегаралардан ўтишда кучли назоратни жорий этган эди.\nЎзбекистон Миллий хавфсизлик хизмати (чегара қўшинлари шу идорага бўйсунади) матбуот котиби Олимжон Тўрақуловнинг “Озодлик” мухбирига билдиришича, чегара ҳудудларида назорат кучайтирилган бўлса-да, ўтиб-қайтишда мураккабликлар йўқ.\nУнинг қўшимча қилишича, чегарада назоратни кучайтиришдан мақсад қўшни давлатдаги беқарорликлардан криминал кучлар фойдаланиб қолиши эҳтимоли олдини олишдир.\nМаълум бўлишича, чегарадан ўтиш тартиби кучайтирилгани икки давлат фуқароларининг ўтиб-қайтишида муаммолар туғдираётган бўлса-да, кишилар чегарадан ўтишда постларни четлаб, айланма йўллардан фойдаланмоқда.\n“Илгари чегарадан бемалол ўтиб-қайтардик. Аммо Қирғизистондаги тўполонлардан кейин ўтказишмаяпти”, - дейди чегарадош ҳудудда яшовчи ўзбекистонлик фуқаролардан бири.\nАндижон вилоятининг Хўжаобод тумани Қирғизистоннинг Ўш вилояти билан чегарадош.\n“Эзгулик” жамияти Андижон вилояти бўлими раиси Музаффармирзо Исҳоқовнинг таъкидлашича, айни пайтда бу ҳудудда аввалгидан анча кўп блок постлар ўрнатилган. Ҳатто вилоят туманлардан бир-бирига ўтиш йўлларида ҳам постлар сони кўпайган.\nМ.Исҳоқовнинг фикрича, чегарада назоратнинг кучайтирилишига сабаб аслида Ўзбекистон ҳукумати Қирғизистондаги “инқилоб”нинг ўз ҳудудига тарқалишидан чўчиётганидир.\n“Озодлик” мухбири ўзбек-қирғиз чегарасидаги айни пайтдаги ҳолатга шахсан гувоҳ бўлди. Айланма йўллар орқали Қирғизистонга ўтаётган кишилар сони жуда кўп.\nЧегарадаги постдан ўтаётганлар эса чегарачиларга 500 сўм тўлаб, бемалол қўшни давлатга йўл олмоқда.\nЙўловчиларнинг айтишича, илгари 200 сўм берилса, аскарлар чегарадан ўтказиб юборарди. Аммо Қирғизистондаги воқеалар сабаб ўтиш “нархи” кўтарилган.


Сенат ва Адлия вазирлиги аёлларни эрининг уйига пропискага қўймасликдаги «казус»ни муҳокама қилди » Sangzor.uz - Инновацион ахборот портали\nSangzor.uz » Жамият » Сенат ва Адлия вазирлиги аёлларни эрининг уйига пропискага қўймасликдаги «казус»ни муҳокама қилди\nЎзбекистон Олий Мажлиси Сенати 5-ялпи мажлисида келинларнинг фарзандлари билан турмуш ўртоғининг доимий яшаш жойи бўйича рўйхатдан ўтмаслиги муҳокама қилинди, дея хабар берди «Gazeta.uz».\nСенатор Муртазо Раҳматовнинг таъкидлашича, квартирани сотишда уларнинг розилиги талаб қилинмаслиги сабабли келинлар фарзандлари билан кўчада қолишлари мумкин.\nАдлия вазири ўринбосари Алишер Каримов бу каби ҳолатлар айниқса Тошкентда учраб туришини маълум қилди. Унинг сўзларига кўра, келинларда прописка йўқлиги сабабли ажримлар вақтида ва даъво талаблари юзага келганида уларнинг ҳақ-ҳуқуқлари камситилмоқда.\nАдлия вазири ўринбосари муаммонинг иккинчи томони сифатида мулк эгаси ўзининг мулкини эркин тасарруф эта олмай қолаётганини таъкидлади.\n«Айрим ҳолатларда мулк эгаси ўзининг мулкини эркин тасарруф эта олмаётгани ҳолатлари ҳам мавжуд. Бизнинг қонунчиликда ажримдан кейин уйдан мажбурий тартибда чиқариб юбориш деган қоида йўқ. Агар келин ўша хонадонга ажримдан кейин ҳам ҳар олти ойда бир келиб-кетадиган бўлса, буни қўшнилар, гувоҳлар тасдиқлайдиган бўлса, уй эгаси уйини сотиш масаласида, албатта, унинг розилигини олиши керак», — деди у.\nАлишер Каримов бу масалани жуда ҳам муаммоли, казусли деб атади. Адлия вазирлиги ушбу масалани яна қўшимча равишда ўрганиб чиқади ва ҳуқуқий баҳо беради.\nСенат раиси Танзила Норбоева Президентнинг оила қонунчилигини аёлларнинг манфаатларидан келиб чиққан ҳолда такомиллаштириш тўғрисидаги топшириғини эслатиб ўтди.\n«Мулк эгаси — мулк эгаси, лекин аёл киши ҳеч қачон кўчада фарзандлари билан уйсиз-жойсиз қолиши мумкин эмас», — деди у.\nҚайд этилишича, мазкур масала 2018 йил охирида ҳам кўтарилган. Ўшанда бош вазир ўринбосари, Хотин-қизлар қўмитаси раҳбари лавозимида ишлаган Танзила Норбоева кўплаб ҳолатларда келинларни турмуш ўртоғининг уйига пропискага қўйиш масаласи қасддан ортга сурилаётганини таъкидлаган эди. У қонунчиликка келин янги уйда яшашни бошлаши биланоқ уни пропискага қўймаган оила аъзолари жавобгарлигини оширишга оид меъёрни киритишни таклиф қилганди.\n«Амалдаги тартибга кўра, фуқаро қаердаки вақтинча яшаса ҳам, пропискага қўйилиши лозим. Бироқ пропискага қўйишга тўсқинлик қилаётган қайноналар учрамоқда. Улар бир оз вақт ўтсин, бирга яшасин, дейди ва пропискадан ўтказмайди. Мавжуд механизмни такомиллаштириш лозим», — деган эди Танзила Норбоева.\nБош вазир Абдулла Арипов бунга жавобан Адлия вазирлигини ёш оилаларни пропискадан ўтказиш механизмлари ишламаётгани учун танқид қилганди.\nШу ҳафтада Олий Мажлис Сенатининг ўн иккинчи ялпи мажлиси бўлиб ўтади


Каримберди Тўрамурод: Адолат бор экан дунёда! | ФайзБоғ\nСудья билан суҳбат:\n− Битта адолатли суд қилиб беринг, Самарқандда куч ишлатар тизим тазйиқи остида ноҳақ ҳукм чиқарилди.\n− Сиз сўраган адолатли суд бўлади, Самарқанднинг куч ишлатар тизимларидан ҳайиқмайман, адолат қарор топишига ваъда бераман!\n− Шундай бўлса, бу ҳақда Президент ўқийдиган мақола ёзишга ваъда бераман ва унда номингиз тилга олинади.\nСудья ваъдасида турди, адолатли суд қилди, айбсиз йигит озод бўлди.\nМен ҳам ваъдамда турай, судья исми тилга олинган ва Президент ўқийдиган бир мақола ёзай!\nСудларга қилган бир неча мурожаатингизни телевидениедан кўрганман. “Қани, қайсинг одил судлов қилиб, “деди-деди” билан ноҳақ қамалган инсонга нисбатан оқлов эълон қилдинг?” деган сўзларингизни ҳам эшитганман. Бугун сиз бошлаган ислоҳотлар натижа бераётганига гувоҳ бўлдим.\nЎзбекистонда одиллик билан суд қилаётган судьялар бор экан. Жиноят ишлари бўйича Жиззах вилоят суди судьяси Ўткир Жумаев ана шундай одил судья экан!\nСамарқанд шаҳар ички ишлар бошқармаси терговчилари ва вилоят МХХ ходими шафқатсиз таҳқирлаб тергов қилиш оқибатида ўзлари истаган кўрсатмани олиб, 6,5 йилга қамалган йигит ишини қайта кўрган Ўткир Жумаев уни суд залидан озод этди. ИИБ ва МХХ каби таҳдид ҳамда қўрқитув “машинаси”нинг Самарқандда томир отган ҳамласидан ҳайиқмади, улар тазйиқини писанд қилмади.\nБиринчи инстанция ҳукмни бекор қила олган судьяни энди кўрдим! Бир журналист сифатида бундай довюрак ва одил судьяга ҳурматим беқиёс!\nМана шундай адолатпарвар судьялар бор экан, одамлар мамлакатда қонун устуворлигига, Сиз олиб бораётган ислоҳотларга, энг муҳими, Ватан келажагига ишонади.\nСамарқанднинг чекка қишлоғида яшайдиган бир йигит ўзи ишлайдиган корхонада ўғрилик қилган. Арзимаган ўғрилик фош бўлади. Айбдорни корхона раҳбари ишдан ҳайдаган. Бироқ МХХ ходими бунақа ўғри қамалиши шарт, аммо бир ўзини қамаш ҳеч нарса бермайди, бу уюшган гуруҳ содир қилган жиноят даражасига олиб чиқилса, ўзи сийлов олишини ўйлаган бўлса керак, анча тиришиб иш кўради.\nМХХ ходими ўғрилик қилган йигитни Самарқанд шаҳар ИИБга олиб боришга, уни ўзи истагандек тергов қилдиришга бош-қош бўлади. Ўзи ва топшириғи билан тайинлаган ИИБ терговчилари ўғрилик қилган йигитни уриб-сўкиб, ёнида ишлайдиган иккита йигит ҳам шериги бўлгани ҳақида кўрсатма олишади. Кейин учала йигитни “зўрлаб”, биз ҳимоясига ёрдам бераётган тўртинчи кишига қарши кўрсатма олинади ва у ҳам қамалади.\nАйбланувчилардан бирининг кетига резина таёқ (сўйил) тиқиб, шунақа таёқ билан товонига тўхтовсиз урилади. Йигитлардан бири ҳали уйланмаган. Терговчилар: “Уйланишни орзу ҳам қилмайсан”, дея совуқ ҳавода бочкадаги муздек сувга белигача солиб қўйишади. Бу ҳам етмагандек, эркаклик жинсий аъзосига икки литрлик “Кока Кола” ичимлиги осиб қўйилади.\n− Ҳозир эркаклигимини ҳис қилмаяпман, − деди йигит суд жараёнида. – Олатим шишиб кетган, грижа бўлиб қолди.\nҚийновнинг яна бир усулини ёзсам, терговчиларимизнинг айримлари бизни бир пайтлар даҳшатга солган Гдлянчиларнинг шогирдлари эканига амин бўласиз. Тергов қилинаётган йигитни ашаддий каллакесар ётган камерага киргизишади ва у икки кун бу шўрликнинг орқасига зўрлайди.\nШундан сўнг, учинчи кунда, у биз ҳимоя қилган йигитга қарши кўрсатмага беради.\nСудья талаби билан терговчилар ва Жаслиқдаги жазони ўташ маҳкамасида ётган маҳбуслар суд жараёнида юзлаштирилди. Йигитлар ҳаммасини очиқ-ойдин айтишди. Терговчиларнинг кўзларига қараб, нима деб, нима билан қўрқитганигача айтилди…\nСудья Ўткир Жумаев биз айбсизлигига амин бўлган йигитни суд залидан озод қилди.\nБу иш Ўзбекистондаги суд тизимида мен илк бор кўрган инқилоб бўлди. Жиноий ишлар бўйича Жиззах вилоят суди судьяси биз ҳимоя қилган киши ишини илгари кўрган ва 6,5 йилга “кесиб юборган” суднинг, инсон қадрини топтаб кўрсатма олган терговчиларнинг ишини йўққа чиқарди.\nЭнди “зўравон”ларга чора кўрилиши аниқ. Аммо бу судда мағлуб бўлганлар ўзларини ердаги Худолар санаб юргани суд жараёнида аниқ кўриниб турди. Улар осонликча “жон” бермайдилар. Олий судгача чиқиб, қандай бўлмасин, биринчи ҳукм кучида қолишига эришиш учун БОРИНИ ТИКАДИЛАР. Олий Суд мазкур иш катта шов-шувга айланишини, тизимдаги ЯРАЛАР очилиб кетишини истамаса, шўрлик жабрдийдани яна қамоққа қайтариши ҲЕЧ ГАП ЭМАС…\nАслида Олий Суд бу хусусдаги қарорини эълон қилгунча мақолани эълон қилмай турмоқчи эдим. Республика ички ишлар вазири Пўлат Бобожонов Самарқандда ички ишлар идоралари нопок ходимларини лавозимларидан четлатаётган пайтда Жиззах вилоят судининг бу қарори ўзи хон, кўланкаси майдонларни тириклай гўрга тиқиши аниқ. Шу боис Олий Суд орқали Жиззах вилоят суди қарорини йўққа чиқартириш улар учун ҳаёт-мамот масаласи.\nЎзбекистон Ички ишлар вазирига\nКаттақўрғон туман ИИБда бир аёлни таҳқирлаган ходимнинг хатти-ҳаракати туфайли Самарқанд вилояти ИИБда текширув ишларини шахсан кузатиб бораётганингизни биламан. Мақоламда тилга олинган Самарқанд шаҳар ИИБ терговчилари ҳам ўғрилик билан қўлга олинган йигитни ва бу ишга мутлақо алоқаси бўлмаганларни шафқатсизларча тергов қилганига, инсоний шаънини ерга уришганига эътибор қаратишингизни сўрайман.\nМақолада тилга олинган йигитларга нисбатан НОИНСОНИЙ муносабатда бўлган, уларни таҳқирлаган ички ишлар бошқармаси ходимлари, уларга бош бўлиб, ишни ЖПКнинг қайси моддасига тўғрилашларигача кўрсатма бериб турган, ҳатто йигитлар Каттақўрғон жазони ўташ муассасасида сақланганда, ўша ерга бориб, тергов ишларига аралашган ДХХ вилоят бошқармаси ходимига нисбатан жиноий иш очишингизни сўрайман.\nМақолани Олий Суд қароридан кейин ёзмоқчи эдим. Бу ишга Олий Суд аралашиши аниқ. Аммо воқеалар ривожи шу бугуноқ мақолани эълон қилишга мажбур этди. Чунки атрофимда содир бўлаётган шубҳали ишлар мени хавотирга соляпти.\nЖурналист сифатида мен жамиятдаги қонун бузилишларига лоқайд бўлолмайман, бунга ҳақим йўқ. Журналистик фаолиятимда қўлимдан келганча адолат тантанаси учун курашдим, мазлумлар томонида бўлдим. Шунинг учун бу ишларни “қўзғаган”, уч ойдирки, Жиззахда ўтган барча суд мажлисларида фаол иштирок этган, судьянинг АЛОМАТЛИГИ боис судланувчига ҳам, гувоҳларга ҳам, ҳатто терговчиларга ҳам берган қалтис саволларим терговчиларга ёқмагани аниқ. Ўша кундан бери шубҳали кишилар келиб, қўни-қўшниларимдан “Каримберди Тўрамурод қачондан бери бу ерда яшайди?” “У қачондан бери соқол қўйган?”, “Унинг уйига кимлар кириб-чиқади?” “У билан бирор низо чиқарган киши борми?”, ҳатто “Миниб юрган машинасини қаердан олган?” деган бемаъни саволларига жавоблар йиға бошлашди. Уйим атрофида шубҳали кимсалар ғимирлаб қолди. Яхшиям қўни-қўшниларим мени яхши билишади. Шунинг учун қайсиларидан шубҳали шахслар мен ҳақимда сўрашса, ўша куниёқ менга айтишади. Афсуски, бунақа ишлар деярли ҳар куни такрорланмоқда. Бугун маҳалла оқсоқоли келиб, “Ука, тинчликми? Бир кунда етти гуруҳ келиб, “Биз анови идораданмиз”, дея икки панжасини елкасига тегизиб, сиз ҳақингизда камида элликта савол берди. Бир гуруҳи кетиб улгурмай, иккинчиси келади, уларга бирон нима деб қўйдингизми?” деди.\nШуларни эътиборга олиб, менинг ҳам хавфсизлигимни таъминлашингизни сўрайман!\nАслида, журналистни бир нима қилиш бу “уюшган жиноятчи” терговчиларни муқаррар жазодан сақлаб қололмаслигига ишонаман.\nЎзбекистон Олий Суди раисига\nЖиноий ишлар бўйича Жиззах вилоят суди адолатли қарор чиқариб, суд залидан озод қилган бегуноҳ йигитни нотўғри суд қилган биринчи инстанция судининг ва унинг ҳукмини тасдиқлашга имкони борича ҳаракат қилган жиноят ишлари бўйича Самарқанд вилоят суди фаолиятига ҳуқуқий баҳо берилади деган умиддаман.\nЎғрилик қилган йигитнинг ва шафқатсизлик остида “ишга жалб этилган” бошқа йигитларнинг ишини ҳам қайтадан кўрилишини назоратга олишингизни сўрайман. Чунки, ўша йигитлар суд жараёнида бу ишга алоқалари йўқлигини, ҳатто айримлари ўша куни ишда ҳам бўлмаганини айтишди. Хусусан, мақола қаҳрамони бўлган йигит ҳам ўғрилик содир этилган куни ишга бормаган. Афсуски, калтакларнинг зарбидан, таҳқирлашларнинг зўридан улар дастлабки терговда терговчилар нима деган бўлса, шуни айтишган, нимани ёзишган бўлса, қўл қўйиб беришган. Зулм, ҳақсизлик, ғирромлик ғалаба қозонган.\nЭнди адолат танатана қилиши шарт!\nОлий СудСобиқ МХХЎзбекистон Прокуратураси\nИнсоният кадр кимматини тахкирлаган, жинсий кулликка солган Самарканд вилоят ДХХ ходими ва Самарканд вилоят ИИБ Терговчилари агарда У’збекистон Республикасида конун устувор бу’лса удар албатта килмишларига яраша жавоб бериши шарт.


ЎзА - Қарши туман ДХМнинг янги биноси фойдаланишга топширилди\nҚарши туман ДХМнинг янги биноси фойдаланишга топширилди\nҚарши туманида истиқомат қилувчи кўп сонли аҳолига сифатли, тезкор, очиқ ва шаффоф хизматлар кўрсатиш, инвесторлар ва тадбиркорлар учун замонавий шароитларда, бизнесбоп сервис тақдим этиш мақсадида, бугун Қарши тумани Давлат хизматлари Марказининг янги биносининг тантанали очилиш маросими бўлиб ўтди.\nУшбу Марказда сиз нафақат Давлат хизматларидан фойдаланиш имкониятига эга бўласиз, балки ҳамкор ташкилот ва мутасаддилар билан шу ернинг ўзида учрашиш имкони ҳам бор. Айнан туман нотариус бўлими, адлия бўлими, ФҲДЁ бўлими, давлат йўл ҳаракат хавфсизлиги бўлими, банк бўлими ходимлари ҳам Марказда фаолият олиб боришади.\nБундан ташқари Марказда онлайн аукцион қатнашиш учун ҳам қулай шароит яратилган бўлиб, шу ернинг ўзига келиб сиз “E-IJRO” платформасидан бемалол фойдаланишингиз мумкин. Шу билан бир қаторда, фуқаролар ва тадбиркорлар мурожаатини қабул қилувчи Халқ қабулхонаси ва Бош вазирнинг Тадбиркорлар мурожаатларини кўриб чиқиш қабулхоналарини ҳам шу ернинг ўзида жойлашган.\nУшбу марказда фуқароларимиз учун барча шароит ва имкониятлар бир жойда жамлаш орқали, универсал хизмат кўрсатиш устувор эканлигини англатади.\nҲозирги кунда давлат хизматлари Марказлари орқали 140 га яқин хизмат тури кўрсатилиб келинаётган бўлса, айнан Қарши тумани Давлат хизматлари Маркази орқали шу вақтга қадар 85 мингга яқин хизматлар кўрсатилган. Бир кунда Марказга 200-400 га яқин одам ташриф буюради. Бундай ҳолатларда, фуқароларимизга енгиллик бўлиши ва тартибли хизмат кўрсатиш мақсадида, электрон навбат олиш йўлга қўйилган. Шунингдек, ўз-ўзига хизмат кўрсатиш имконини берувчи инфокиоск ҳам фуқаролар навбатларда кутиб қолишининг олдини олади.\nШу билан бир қаторда, мижозларнинг ташриф вақтларини мазмунли ўтказишга имкон берувчи мўжаз кутубхона ва ҳаттоки унинг замонавий шакли ҳисобланмиш электрон кутубхона ҳам мавжуд.\nБарча қулайликлар мавжуд ушбу бинода иш бошлаган Қарши туман Давлат хизматлари Маркази ходимлари ўз вазифаларига янада кўпроқ шижоат ва ғайрат билан ёндашишади, ҳамда туман аҳолисини мамнун этишда давом этади.


Суперлига 16-тур рамзий терма жамоаси - Penalti.uz | Футбол янгиликлари олами!\n00:51 Юрген Клопп: "Адриан Алиссоннинг хатосини такрорлашим керак деб ўйлади" 19 0 Янгиликлар\n00:36 Зидан: "Биз Бэйл билан унинг қолиши ҳақида гаплашиб олдик. У бугун жуда яхши ўйнади." 17 0 Янгиликлар\n23:51 Муҳсин Мухаммадиев қўл остидаги "Бухоро"нинг натижалари билан танишамиз 13 0 Янгиликлар\nБу турда олдингиларидан фарқли равишда ҳимоячилар ёрқин ўйини билан ажралиб турмади. Улар орасидан Радослав Алексич («Андижон»), В.Бубаня («Сурхон»), Махарадзе («Сўғдиёна»)ларни танлаб олдик. Эътиборлиси, уларнинг ҳаммаси легионерлар ҳисобланади.\nШерзод Каримов эса Бабаян жамоасини 90+5 дақиқада мағлубиятдан қутқариб қолди. «Пахтакор» эса сермаҳсуллик кўрсатишда давом этади. «Шерлар»нинг бошқалардан бир эмас, икки бош устунлиги тобора ойдинлашмоқда. «Бухоро»га қарши дубл қайд этган Бикмаев-Черан тандеми яна эътибор марказида.\nМарказий ҳужум зонасига Ш.Эркинов ва З.Полвонов қўйилди. Чунки, ҳар икки ҳужумчи ўз жамоаларининг ғалабасиз церийасига нуқта қўювчи голларни киритиб, учрашув тақдирини ҳал қилишди.\nЭнг яхши мураббий сифатида Шота Арвеладзе танланди. Зеро, унинг жамоаси ҳеч кимни аяб ўтирмаяпти. Бу турда жабрланувчи ролида - «Бухоро».\n12.08.2019, 20:58 234 0


Самарқанду Бухоро ва Душанбе орасида самолётлар қатнайди – mulkdor.com\nСамарқанду Бухоро ва Душанбе орасида самолётлар қатнайди\nJanuary 5 2018, 04:01 БизнесЖамиятИқтисодМинтақаЎзбекистонЯнгиликлар\nТожикистон Транспорт вазирлиги “Ўзбекистон ҳаво йўллари” ширкатининг Душанбе ва Самарқанду Бухоро шаҳарлари орасида самолётлар қатновини йўлга қўйиш ҳаиқдаги таклифини қабул қилинганлигини маълум қилди.\nИлгарироқ “Ўзбекистон ҳаво йўллари” миллий авиакомпанияси Тожикистонга шундай таклиф билан мурожаат этган эди.\n“Ушбу масала бўйича қарор қабул қилинди ва бу ҳақда Ўзбекистонга маълум қилинди. Янги авиақатновлар яқинда келажакда йўлга қўйилади”, — деб таъкидлаган Тожикистон транспорт вазирлигининг масъулларидан бири РИА новости агентлигига.\n2017 йилнинг феврал ойида 25 йиллик таннафусдан сўнг Ўзбекистон ва Тожикистоннинг пойтахтлари Тошкент ва Душанбе шаҳарлари орасида авиақатновлар қайта қўлга қўйилган эди. Ҳозир Тошкент ва душанбе орасида “Ўзбекистон ҳаво йўллари” ва “Сомон Эйр” ширкатларининг самолётлари ҳафтада икки марта қатнамоқда.\nБу авиацатновлар 1992 йилнинг сентябр ойида Тожикистонда фуқаролик урушининг бошланиши муносабати билан тўхтатилган эди.\nКузатувчиларнинг фикрига кўра, Тожикистон томони тожикларнинг тарихий ватани бўлган ва миллатдошлар яшаётган Самарқанду Бухорога авиақатновлар жорий этилишига фойда ё зарар келтиришидан қатъий назар ижобий қарашлари таббий. Чунки Тожикистонда Самарқанду Бухорони соғинмайдиган зиёлининг ўзи кам.\nМуаллиф: Сохиб Назаров\nМактабларга телевизор ҳарид қилишда давлат ...\nТаълим бериш вазирлигининг маъсулиятли шаҳсларига яна бир жиноий иш очилди. Улар мактабларга телевизор сотиб олишда давлат ғазнасига 7 млн сомдан ортиқ зиёнга дучор қилган. ...\nБизнесApril 5 2019, 12:04\nАқш ва хитой савдо музокаралари октябрь ойида ...\nАҚШ ва Хитой октябрь ойида Вашингтонда савдо музокараларини тиклашга келишиб олдилар. Мамлакатлар бир йилдан ортиқ вақтдан бери савдо можароларида. Бу ҳақида "Таржумон.уз" ...\nБизнесSeptember 5 2019, 12:09\nNike компанияси россияни бутунлай тарк этганини ...\nАмериканинг кийим-кечак ва пояфзал ишлаб чиқарувчи Nike компанияси 23-июнда Россия бозоридан бутунлай чиқиб кетганини эълон қилди. Бу ҳақда Reuters агентлиги хабар берди. ...\nБизнесJune 24 2022, 11:06


АҚШ генерали Самарқандда\nАмалий ташриф билан мамлакатимизга келган АҚШ Қуролли Кучлари Марказий қўмондонлиги қўмондони, генерал Жозеф Вотел шаҳримизда меҳмон бўлди.\nАҚШ генерали бошчилигидаги делегация Самарқанд билан танишувни Амир Темур мақбарасидан бошлади. Бу ерда меҳмонлар Амир Темур ва темурийлар даври тарихи, давлат бошқаруви ва маданияти ҳақида батафсил маълумотга эга бўлишди.\nШундан сўнг америкаликлар Регистон ансамбли, Хўжа Дониёр мақбараси, Мирзо Улуғбек расадхонаси ва "Афросиёб" музейида бўлишди. Бир неча асрлик тарихий обидаларнинг яратилиш тарихи ва уларни асраб-авайлаш борасида олиб борилаётган ишлар, айни пайтда мазкур мажмуаларнинг сайёҳлар билан гавжумлиги делегация аъзоларида катта таассурот қолдирди. Айниқса, Регистон ансамблида ташкил этилган миллий ҳунармандлик маҳсулотлари кўргазмаси меҳмонларда қизиқиш уйғотди.\n— Самарқанднинг замонавийлик билан уйғун тарихий қиёфасини сақлаб қолиш борасида амалга оширилаётган ишлар таҳсинга сазовор, — дейди АҚШ Қуролли Кучлари Марказий қўмондонлиги қўмондони, генерал Жозеф Вотел. — Шаҳарнинг мусаффо ҳавоси, обод ва кўркамлиги кишини ўзига ром этади. Амир Темур ва унинг авлодлари мангу қўним топган маскан менда катта таассурот қолдирди. Шундай буюк сулола тарихи ҳақида тўлиқ маълумотга эга бўлганимдан хурсандман. Умуман, Самарқандга қилган саёҳатимдан мамнунман.\n16.05.2018 249 № 37 Янгиликлар


Нефть бозорида пасайиш кузатилмоқда\n13:15 / 09.08.2016\nЖаҳон нефть бозори йилнинг иккинчи ярмида қора олтинга бўлган талаб кўтарилиши ва ОПЕК мамлакатларининг нефть қазиб олишни чеклаш бўйича келишувга эришиши умидида бирмунча кўтарилгач, яна пасая бошлади.\n9-августдан сармоядорлар ОПЕКнинг сентябрь ойида бўлажак норасмий музокаралари, нефть бозоридаги шундоғам юқори таклифни камайтира олармикан?, деган фикрни муҳокама қила бошлашди.\nШунга кўра, Лондоннинг ICE Futures биржасида Brent нефтининг октябрь ойи фьючерси 39 цент (0,86 фоиз)га арзонлашиб – бир баррели 45 доллардан сотилган. 8-август кунги савдоларда унинг қиймати 2,5 фоизга кўтарилган эди.\nНью-йорк товар хом-ашё биржаси (NYMEX)да WTI нефти сентябрь ойи фьючерси электрон савдоларида 37 цент (0,86 фоиз)га арзонлашиб – бир баррели 42,65 долларгача тушган. Душанба кунги савдоларда WTI нефти 2,9 фоизга қимматлашган эди.


12.04.2018 11:10 0 1659\n11 апрель куни АҚШ президенти Доналд Трамп Россия ва АҚШ муносабатлари тарихдаги «энг ёмон паллада» эканлигини таъкидлади ва Россияни қуролланиш пойгасини тўхтатишга чақирди. Бу ҳақда «Aif.ru» хабар бермоқда.\nЎзининг «Twitter»даги микроблогида АҚШ раҳбари икки давлат муносабати совуқ уруш давридагидан ҳам ёмонлашганини қайд этган. «Бизга Россия ўз иқтисоди билан ёрдам бериши учун зарур, агар барча бирлашса, қийинчиликлар осонлашади. Қуролланиш пойгасини тўхтатмаймизми?», — деб ёзган Трамп.\nРоссия Трамп қуролланиш пойгаси


Рамзлари: арслон, оққуш.\nРанглари: қирмизи (тўқ қизил), тилларанг, тўқ сариқ, алвонранг (оч қизил), қора (оқ – омадсиз ранг).\nТошлари: қаҳрабо, хризолит, топаз, лаъл, олмос.\nГуллари: саллагул, ҳамишабаҳор, гладиолус, хризантема.\nОмадли рақамлари: 1, 5, 9, 11.\nОмадли куни: якшанба.\nОмадсиз куни: шанба.\n23 июль - 1 август оралиғида туғилган арслон буржи вакилларини Сатурн сайёраси бошқаради. Улар ҳаётга синовчан нигоҳ ташлайди. Ҳар бир воқеа-ҳодисани юрагидан ўтказиб, сўнг идрок этади. Йирик адиб бўлиб етишиши мумкин. Шунингдек, ташкилотчилик қобилиятига эга. Матонатли. Катта миқдорда пул ишлаб топиши мумкин. Мақсадига эришиш йўлида қатъиятли. Қийинчиликларга бардошли. Оғир-босиқ, масъулиятни чуқур ҳис этади. Фарзандлари билан муносабатлари анчайин мураккаб кечади. Танишлари ниҳоятда кўп. Ҳаётий қуввати пастроқ.\n2-12 август оралиғида туғилган арслон буржи вакилларини Юпитер бошқаради. Улар кўпинча ўз фикрини, ҳатто ноҳақлигини билса ҳам, устун қўяди. Ҳамиша кўпчиликдан ажралиб туришга интилади. Иқтидорли нотиқ, актёр, мусаввир. У чизган натюрмортни кўрсангиз, суратда акс этган мевалар сўлагингизни оқизиб юборади. Ҳаётда доимо муваффақиятга эришади. Омад унинг ортидан эргашиб юради. Атрофдагиларнинг унга ҳаваси келади. Амал поғонасидан осон юқорилайди. Танқидга тоқати йўқ. Ажойибу ғаройиб режалар тузади.\n13-23 август оралиғида туғилган арслон буржи вакилларини Марс бошқаради. Уларнинг ҳаётида ва хизмат фаолиятида тез-тез ўзгаришлар юз бериб туради. Буюк спортчи бўлиб етишиши, ҳарбий ва сиёсий соҳада оламшумул шуҳрат қозониши мумкин. Мансабпараст. Умрида бир неча бор никоҳдан ўтиши мумкин. Ўзининг фикрига қўшилмайдиганларга нисбатан тоқатсиз ва қўпол. Рақиблари билан тезда даҳанаки жангга киришиши, ҳатто муштлашиб кетиши мумкин. Қадди-қомати худди спортчиларникига ўхшайди.


Дуонинг қабул бўлишида ихлоснинг аҳамияти - Fitrat.uz\nБош саҳифа / Мақолалар / Дуонинг қабул бўлишида ихлоснинг аҳамияти\nДуонинг қабул бўлишида ихлоснинг аҳамияти\nMart 28, 2019\tДуонинг қабул бўлишида ихлоснинг аҳамиятиda fikr bildirishni o'chirish 86 Кўришлар\nЗамонамизнинг етук ҳадис илми уламоларидан ҳисобланган муҳаддис аллома шайх Муҳаммад Аввома ҳафизаҳуллоҳ ўзларининг Туркия давлатига қилган сафарида у ердаги бир қанча олий ўқув юртларига ташриф буюриб, устоз – талабаларга жуда ҳам фойдали маслаҳатларни улашдилар:\n“Сизлар Аллоҳга дуо қилган пайтингизда “Я Алийму, Я Ҳалийму, Я Алийю, Я Азийм”, деб сўранг.Ушбу муборак калималар билан қилинган дуо мустажобдир. Ислом тарихида Алаъ ибнул Ҳазромий сафарда қўшини билан сувсизликдан қийин аҳволда қолади. Қўшин таркибида машҳур саҳобалардан Абу Ҳурайра розияллоҳу анҳу ҳам бор эдилар. У киши юқоридаги калималар билан дуо қилганида, Аллоҳ таоло бу дуонинг баракотидан уларга бир булоқ пайдо қилади. Қўшиндаги барча аскарлар ва ҳайвонлар сувсизлик балосидан қутулишади. Яна дуо қилганингизда “Я Арҳамарроҳимийн”ни ҳам канда қилмангки, бу билан қилинган дуо ҳам қабули тезроқ бўлади.\nМуфассир уламолар ўзларининг тафсир китобларида қуйидаги воқеани келтирадилар: “Машҳур саҳобалардан бири Зайд розияллоҳу анҳу сафарда бир қароқчининг қўлига тушиб қолади ва икки ракат намоз ўқиб олай дейди. Қароқчи рози бўлади. Намозида ихлос билан “Я Арҳамарроҳимийн, Я Арҳамарроҳимийн, Я Арҳамарроҳимийн (маъноси: Эй Раҳм қилувчиларнинг энг Раҳмлиси)”, деб дуо қиладилар. Шу заҳотиёқ осмондан бир фаришта келиб, “Я Арҳамарроҳимийн деб дуо қилувчига ёрдам беришга масъулман”, деб у кишини қароқчидан халос этади. Шунинг учун сизлар қачонки дуо қилсангиз , ихлосни лозим тутинг!”\nМаълумот аллома Муҳаммад Аввома ҳафизаҳуллоҳнинг телеграм саҳифасидан олинди.\nАраб тилидан Зангиота тумани “Имоми Аъзам”\nжоме масжиди ходими Шерзод Абдулҳамид таржимаси\nАввалги “Дунёнинг энг яхши ўқитувчиси” мукофот пулини нимага сарфлайди?\nКейинги 29.03.2019 й. Жиноятларнинг асоси


Apple Watch ва iPhone’га бахтсиз ҳодиса вақти автоматик қўнғироқ қилиш функцияси қўшилиши мумкин – Kommers.uz\nТехнология\t8:10 | 2.11.21\nApple Watch ва iPhone’га бахтсиз ҳодиса вақти автоматик қўнғироқ қилиш функцияси қўшилиши мумкин\nЯнги функция Apple Watch ва iPhone’га 2022 йилдаёқ қўшилиши мумкин\nApple автоҳалокат юз берганда автоматик фавқулодда қўнғироқ қилиш функциясини ишлаб чиқмоқда. Бу ҳақда The Wall Street Journal компаниянинг ички ҳужжатлари ва хабардор манбаларга таяниб хабар берди.\nНашрнинг ёзишича, янги функция Apple Watch ва iPhone’га 2022 йилдаёқ қўшилиши мумкин. Қурилмалар фойдаланувчининг аварияга учраганини уларга ўрнатилган ҳаракат датчиклари ёрдамида аниқлайди.\nҲужжатларга кўра, Apple 2020 йил давомида фойдаланувчилар аноним равишда тақдим этган маълумотларни йиғиб, ушбу функцияни синовдан ўтказган. Шу вақт ичида компания алгоритмлари 10 миллиондан ортиқ эҳтимолий бахтсиз ҳодисаларни аниқлаган, улардан 50 мингга яқини фавқулодда хизматларга қўнғироқ қилган.\nШунингдек, iPhone эгалари соғлиғини ҳимоя қилиш учун яна бир функцияга эга бўлиши мумкин. Маълумотларга кўра, Apple смартфон ёрдамида депрессия ва когнитив бузилишларни ташхислашда ёрдам берадиган технологиялар устида ишламоқда.\nТадқиқотчилар фойдаланувчиларнинг юз ифодалари, нутқ тезлиги, юриш частотаси, уйқу режими ва бошқаларни таҳлил қилиш учун iPhone видеокамералари, клавиатуралари ва аудио датчикларидан маълумотлар йиғади.\nАввалроқ Microsoft Apple’ни ортда қолдириб, дунёдаги энг қиммат компанияга айлангани ҳақида хабар берилганди.


Ўзбекистонга сафар қилган Германия Ташқи ишлар вазири Франк-Вальтер Штайнмайер Европа Иттифоқи Андижон қирғинидан кейин расмий Тошкентга нисбатан жорий қилган санкцияларини юмшатишга тайёр эканини маълум қилди.\nБироқ, деди Германия расмийси, Ўзбекистон ҳукумати мамлакатдаги инсон ҳуқуқлари вазиятини яхшилаш кафолатларини бериши лозим.\nГерманиянинг ДПА ахборот агентлигига кўра, Штайнмайер бу сўзларни Бухорода айтган.\nУндан олдин, Германия ташқи ишлар вазири Тошкентда Ўзбекистон Президенти Ислом Каримов ва ташқи ишлар вазири Владимир Норов билан учрашди. Штайнмайер келаси ҳафта Европа Иттифоқи расмийлари билан бўладиган учрашувда Ўзбекистон томонидан инсон ҳуқуқлари вазиятини яхшилаш борасида конкрет таклифлар кутилишини айтди. Эслатиб ўтамиз, 8 ноябр куни Брюсселда Европа Иттифоқи ва Ўзбекистон ҳамкорлик кенгаши доирасидаги учрашув режалаштирилган. 13 ноябр куни эса, Европа Иттифоқи Андижон воқеаларидан кейин Ўзбекистон ҳукуматига нисбатан қўлланган санкцияларни сақлаб қолиш ёхуд бекор қилиш масаласини кўриб чиқади. Тошкентга нисбатан қўлланган жазо чоралари сифатида, қурол-яроқ эмбаргоси ҳамда Андижонда тинч намойишчиларнинг ўлдирилишига масъул мулозимларга нисбатан виза чеклови жорий қилинган.


Бош сахифа > [:uz]2018[:ru]2018[:] > Урганчлик эҳтиёжманд оилалар вакилларига маиший техникаларни топширилди\n12.02.2018. Ўзбекистон Республикаси Президентининг 2017 йил 12 сентябрдаги “Аҳолининг кам таъминланган қатламларини қўллаб-қувватлашга оид қўшимча чора-тадбирлар тўғрисида”ги Қарори ижросини таъминлаш ҳамда ижтимоий ҳимояга муҳтож оилаларни моддий ва маънавий жиҳатдан қўллаб-қувватлаш мақсадида Ўзбекистон касаба уюшмалари Федерацияси томонидан Республикамиз ҳудудларида тизимли тадбирлар амалга оширилмоқда. Хусусан, Хоразм вилоятида эҳтиёжманд оилалар вакилларига маиший техникалар топширишга бағишланган тантанали маросим ташкил этилди.\nТадбирда таъкидланганидек, мамлакатимизда Президентимиз саъй-ҳаракатлари билан турли соҳаларда туб ислоҳотлар олиб борилмоқда ва уларнинг асосини инсон омилига эътибор ташкил этмоқда. Натижада бугунги кунда одамларни рози қилиш давлат сиёсатининг устувор вазифаларидан бирига айланди.\nМазкур жараёнда Ўзбекистон касаба уюшмалари Федерацияси ҳам фаол иштирок этмоқда. Хусусан, касаба уюшма вакиллари хонадонма хонадон юриб, оилаларнинг ижтимоий-иқтисодий, маиший шарт-шароитлари ўрганилди. Ўрганиш натижаларига кўра тегишли мутасадди ташкилотлар билан ҳамкорликда оилалардаги муаммоларни бартараф этиш чоралари кўрилмоқда. Шу асосда юзлаб ногиронлиги бўлган фуқаролар уй-жойларга эга бўлдилар, кўплаб эҳтиёжманд оилаларнинг яшаш шароитлари яхшиланди, саломатликларини мустаҳкамлаш чоралари кўрилди.\nХусусан, Давлатимиз раҳбарининг “Аҳолининг кам таъминланган қатламларини қўллаб-қувватлашга оид қўшимча чора-тадбирлар тўғрисида”ги Қарори ижроси юзасидан биргина Хоразм вилоятида эҳтиёжманд оилаларнинг 24 нафарини уй-жой билан таъминлаш, 120 нафарининг турар жойларини таъмирлаб бериш, 1332 нафарини маиший техника билан таъминлаш, тиббий хизматга муҳтож бўлган 72 нафар фуқаронинг саломатлигини тиклаш ишлари амалга оширилмоқда.\nБу каби тадбирлар Ўзбекистон касаба уюшмалари Федерацияси томонидан вилоятнинг ҳар бир туман ва шаҳрида ўтказилмоқда. Масалан, Урганч тумани ва Урганч шаҳридан 222 нафар эҳтиёжманд оилага маиший техника жиҳозлари – замонавий кир ювиш машиналари, газ плиталари, чангютгич ва кичик печлар топширилди. Маиший техникаларни қабул қилиб олган юртдошларимиз, давлатимизнинг эътибор ва ғамхўрлигидан мамнун эканликларини, бу уларнинг ҳаётга бўлган иштиёқларини ошириб, жамиятда ўз ўрнини топишга интилишларида муҳим аҳамият касб этаётганини таъкидламоқдалар.\n– Мен ўн икки йилдан буён юра олмайман. Узоқ йиллар давомида уйдан чиқмай келдим. Ойнаи жаҳон орқали мамлакатимиз раҳбарининг маърузаларини тинглаб, биз каби ногирон инсонларга кўрсатаётган меҳр ва эътиборларини кўриб, ўзимда яшашга рағбат сездим. Қисқа бир йилда тикиш ва тўқишни ўргандим. Кичик ҳикоялар ёзяпман. Мени ҳаётга қайтарган Президентимдан умрбод миннатдорман, – дейди “Байналмилалчи” маҳалла фуқаролар йиғинида яшовчи Зуҳра Озодбоева.\nБундай фикрларни кундалик турмушда зарур маиший техникалар билан таъминланган яна 111 нафар урганчликлар ва уларнинг яқинлари кўзда қувонч ёшлари билан баён қилдилар.\nОдамларни рози қилиш, ҳаёт сифатини яхшилаш, қўллаб-қувватлашга йўналтирилган бундай тадбирлар давом этмоқда.


Добавлено: 27.10.2016, 10:30\n─ Тирикчилик ташвишларида эрим билан бирга ўзимни савдога урдим. Ҳаётимиз изига туша бошлаганида хўжайним менга хиёнат қила бошлаганини билдим. Ўзидан анча ёш ва бетарбия аёлни никоҳлаб олибди. Бу ҳам етмагандек, икковлашиб менга руҳий азоб бермоқда. Ўша аёлга қўнғироқ қилиб оиламни тинч қўйишини сўраганимда, эримга мени гиж-гижлаб, уриштирб қўймоқда. Бир куни эрим мени бирга овқатланишга таклиф қилди. Ўтирганимизда ўша аёл қўнғироқ қилиб, ҳақоратлай кетди. Камига эримдан ҳам гап эшитиб олдим. Кейин билсам, икковлари келишиб олиб, буни атайин уюштиришган экан. Уларнинг зулмидан қандай қутилишим мумкин?\nМукаммал, 33 ёш, Самарқанд вилояти


Бактазон 1.5г | Avantika Medex\nПрепаратнинг савдо номи:\nТаъсир этувчи модда (ХПН):\nинъекция учун кукун\nфаол модда: цефоперозонга ҳисобланганда цефоперозоннинг натрийли тузи – 1,0г ва сульбактамга ҳисобланганда сульбактамнинг натрийли тузи – 0,5г.\nТизимли қўллаш учун антибактериал препаратлар. Учинчи авлод цефалоспоринлари.\nБактазоннинг антибактериал компоненти – бактерия деворининг синтезини сусайтириш йўли билан бактерицид таъсир қилувчи, учинчи авлод цефалоспорини – цефоперазондир. Сульбактам Neisseriaceae ва Acinetobacter га қарши таъсиридан ташқари, реал антибактериал фаолликка эга эмас, бироқ у бета-лактам антибиотикларга резистент бўлган микроорганизмлар ишлаб чиқарган фермент – бета-лактамазаларнинг ингибиторидир.\nСульбактам резистент микроорганизмлар томонидан пенициллинлар ва цефалоспоринларнинг деструкциясини олдини олади ва пенициллинлар ва цефалоспоринлар билан яққол синергизм намойиш қилади. Сульбактам шунингдек айрим пенициллинни боғловчи оқсиллар билан боғланиши туфайли, сезгир микроорганизмлар, цефоперазоннинг бир ўзини таъсирига қараганда, сульбактам/цефоперазоннинг таъсирига кўпроқ сезувчан бўлиб қоладилар.\nСульбактам ва цефоперазоннинг мажмуаси қуйидаги микроорганизмларга қарши фаолдир: Haemophylus influenzae, Bacteroides нинг турлари, Acinetabacter calcoaceticus, Enterobacter aerodens, Escherichia coli, Proteus mirabilis, Klebsiella pneumoniae, Morganella morganii, Citrobacter freundii, Enterobacter cloacae, Citrobacter diversus.\nСульбактам/цефоперазон in vitro клиник аҳамиятли микроорганизмларнинг кенг доирасига қарши фаолликни намоён қилади.\nГраммусбат микроорганизмлар: Staphylococcus aureus (шу жумладан пенициллиназани ишлаб чиқарувчи ва ишлаб чиқармайдиган штаммлари), Staphylococcus epidermidis, Streptococcus pneumonia (асосан Diplococcus pneumoniae), Streptococcus pyogenes (А гуруҳи бета-гемолитик стрептококк), Streptococcus agalactiae (В гуруҳи бета-гемолитик стрептококк), бета-гемолитик стрептококкларнинг кўпчилик бошқа турлари, Streptococcus faecalis нинг кўпчилик турлари.\nГрамманфий микроорганизмлар: Escherichia coli, Klebsiella турлари, Enterobacter турлари, Citrobacter турлари, Haemophilus influenzae, Proteus mirabilis, Proteus vulgaris, Morganella morganii (асосан Proteus morganii), Providencia rettgeri (асосан Proteus rettgeri), Providencia турлари, Serratia турлари (шу жумладан S. marcescens), Salmonella ва Shigella турлари, Pseudomonas aeruginosa, Pseudomonas нинг айрим турлари, Acinetobacter calcoaceticus, Neisseria gonorrhoeae, Neisseria meningitides, Bordetella pertussis, Yersinia enterocolitica\nАнаэроб микроорганизмлар: грамманфий бациллалар (шу жумладан Bacteroides fragilis, Bacteroides нинг бошқа турлари ва Fusobacterium нинг турлари); граммусбат ва грамманфий кокклар (шу жумладан Рерtococcus, Peptostreptococcus ва Veillonella турлари); граммусбат бациллалар (шу жумладан Clostridium, Eubacterium ва Lactobacillus турлари).\nИчга қабул қилинганида ингичка ичакда пассив диффузия ҳисобига, ёнбош ичакда эса – фаол ташилиши ёрдамида сўрилади. Сmax 1-3 соатдан кейин эришилади. Оқсиллар билан боғланиши юқори урсодезоксихолат кислотасининг камида 70% боғланган.\n500 мг бир марталик дозада қабул қилинганида қон зардобидаги концентрацияси 30, 60 ва 90 минутдан кейин мувофиқ 3,8; 5,5 ва 3,7 мкмоль/л ни ташкил қилади. Мунтазам қабул қилинганида урсодезоксихолат кислотаси қон зардобининг асосий ўт кислотаси бўлиб қолади (ўт кислоталарининг умумий миқдорини 48%).\nТерапевтик самараси ўт-сафродаги урсодезоксихолат кислотасининг концентрациясига боғлиқ; даволаш фонида ўт кислоталарининг умумий миқдорида унинг улуши дозага боғлиқ равишда 50-75% гача ошади (10-20 мг/кг суткалик дозаларда).\nМеъда-ичак циркуляцияси тизимига қўшилади.\nУрсодезоксихолат кислотаси жигарда глицин ва таурин билан боғланади; ҳосил бўлган конъюгатлар сафрога чиқарилади.\nЙўлдош тўсиғи орқали ўтади.\nАсосан ичак орқали (50-70%), жуда кам (1% дан кам) миқдори – сийдик билан чиқарилади. Сўрилмаган урсодезоксихолат кислотасининг аҳамиятсиз миқдори йўғон ичакда бактериялар таъсирида (7-дегидроксидланиш) литохол кислотасигача парчаланади, у йўғон ичакда қисман сўрилиб, жигарда сульфатланади ва сульфатилхолилглицинли ёки сульфотилхолилтауринли конъюгатлар кўринишида аҳлат билан тез чиқарилади. Литохолат кислотасининг бир қисми энтерогепатик циркуляцияга тушади ва жигарда хено- ва урсодезоксихолат кислоталарига қайта айланади.\nСезгир микроорганизмлар келтириб чиқарган инфекцияларни даволаш учун монотерапия кўринишида қўлланади:\n• нафас йўлларининг инфекциялари (юқори ва қуйи қисмлари);\n• интраабдоминал инфекциялар (перитонит, холецистит, холангит ва бошқ.);\n• сийдик чиқариш йўлларининг инфекциялари (юқори ва қуйи қисмлари);\n• тери ва юмшоқ тўқималарнинг инфекциялари;\n• суяк ва бўғимларнинг инфекциялари;\n• чаноқ аъзоларининг яллиғланиш касалликлари;\n• гонорея ва жинсий аъзоларнинг бошқа инфекциялари.\nМаълум кўрсатмаларда Бактазон бошқа антибиотиклар билан бирга мажмуавий даволаш таркибида қўлланиши мумкин.\nБактазон вена ичига ва мушак ичига юбориш учун мўлжалланган. Даволашни бошлаш олдидан, тери синамасини бажариб, пациентда юқори сезувчанликнинг борлигини истисно қилиш керак.\nКатталарда қўлланиши. Бактазоннинг тавсия қилинган суткалик дозаси 2-4 г ни ташкил қилади. Препаратни ҳар 12 соатда бир хил тақсимланган дозаларда юбориш керак. Оғир ёки рефрактер инфекцияларда Бактазоннинг суткалик доза 8 г гача оширилиши мумкин.\nБактазонни олаётган пациентларда цефоперазон препаратларини қўшимча юбориш зарурати туғилиши мумкин (ҳар 12 соатда бир текис тақсимланган дозада юбориш керак). сульбактамнинг максимал суткалик дозаси 4 г га тенг.\nЖигар фаолиятини бузилишида қўлланиши. Дозани тўғрилаш оғир обструкцион сариқликда ва оғир жигар касалликларида ёки бу иккала патология буйраклар фаолиятини бузилиши билан кечган ҳолларда зарур бўлиши мумкин. Жигар фаолиятини бузилишлари ва буйраклар фаолиятининг йўлдош бузилишлари бўлган пациентларда плазмада цефоперазоннинг концентрациясини назорат қилиш ва зарурати бўлганида дозани мувофиқ тўғрилаш керак. Препаратнинг плазмадаги концентрациясини синчков назорати ўтказилмаган ҳолларда цефоперазоннинг дозаси суткада 2 г дан ошмаслиги керак.\nБуйраклар фаолиятини бузилишларида қўлланиши. Бактазон креатинин клиренси 30 м/мин дан кам бўлган пациентларда қўлланганида, сульбактамнинг клиренсини пасайишини компенсация қилиш мақсадида, препаратнинг дозасини тўғрилаш керак. Креатинин клиренси 15-30 мл/мин бўлганида сульбактамнинг максимал бир марталик дозаси ҳар 12 соатда 1 г ни; креатинин клиренси 15 мл/мин дан кам бўлганида – ҳар 12 соатда 500 мг ни ташкил қилади. Шунинг учун оғир инфекцияларда цефоперазон препаратларини қўшимча буюриш зарурати туғилиши мумкин.\nДиализ қўлланганида Бактазон препаратининг дозалаш тартибини тўғрилаш керак (“Қўллашнинг ўзига хослиги” га қаранг).\nБолаларда қўлланиши. Бактазоннинг тавсия қилинган суткалик дозаси тана вазнига 40-80 мг/кг ни ташкил қилади. Препаратни ҳар 6-12 соатда бир хил тақсимланган дозаларда юбориш керак.\nОғир ёки рефрактер инфекцияларда Бактазоннинг суткалик дозаси 160 мг/кг гача ошилиши ва тенг 2-4 дозаларга бўлиниши мумкин.\nЧақалоқларга ҳаётининг 1-чи ҳафтасида ҳар 12 соатда юбориш керак. чақалоқлар учун максимал суткалик доза 80 мг/кг дан ошмаслиги керак.\nВена ичига қўлланиши. Томчилаб инфузия учун 1 флаконнинг ичидагисини (1,5 г) 6,7 мл 5% глюкозанинг сувдаги эритмасида, 0,9% натрий хлориди эритмасида ёки инъекция учун стерил сувда эритиш, сўнгра эса худди шу эритувчиларни қўллаш билан 20 мл гача суюлтириш керак. Препарат инфузион 15-60 минут давомида юборилади.\nБактазон инъекция учун сув, 0,225% натрий хлориди эритмасидаги 5% глюкоза эритмаси, 0,9% натрий хлориди эритмасидаги 5% глюкоза эритмаси билан цефоперазоннинг 10 мг/мл дан ва сульбактамнинг 10 мг/мл дан цефоперазоннинг 250 мг/мл, сульбактамнинг 250 мг/мл гача концентрацияларида мутаносиб.\nРингер лактат эритмаси бирламчи суюлтириш учун эмас, балки вена ичига инфузиясида суюлтириш учун тўғри келади.\nВена ичига инъекция учун флаконнинг ичидагисини юқорида таърифланганидек эритиш ва камида 3 минут давомида юбориш керак.\nМушак ичига қўлланиши. Лидокаин эритмаси бирламчи эритиш учун эмас, балки мушак ичига қўлланганида суюлтириш учун тўғри келади.\nОвқат ҳазм қилиш йўллари томонидан: диарея, кўнгил айниши, қусиш, сохтамембраноз колит.\nМНТ ва периферик нерв тизими томонидан: бош оғриғи, мушакларни тортилиши.\nАллергик реакциялар: макулопапулёз тошма, эшакеми, қичишиш, иситма, Стивенс-Джонсон синдроми, анафилактик шок.\nҚон яратиш тизими томонидан: қайтувчи нейтропения, лейкопения, гемоглобин ва гематокрит даражасини пасайиши, эозинофилия, тромбоцитопения ва гипопротромбинемия ҳоллари.\nЮрак-томир тизими томонидан: гипотензия, васкулит.\nСийдик чиқариш тизими томонидан: гематурия.\nЛаборатория кўрсаткичлари: жигарнинг функционал тестлари АСТ, АЛТ кўрсаткичларини, ишқорий фосфотаза ва билирубиннинг даражасини ошиши.\nМаҳаллий реакциялар: инъекция жойида оғриқ, инфузия жойида оғриқ (вена ичи катетери орқали юборилганида).\nПрепаратнинг ҳар қандай компонентларига ва/ёки пенициллинлар, цефалоспоринларга юқори сезувчанлик.\nДориларни ўзаро таъсири.\nБактазонни ва спирт сақловчи препаратлар билан бир вақтда қўллаш ёки даволаш тугаганидан кейин 5 кун давомида ёки даволаш вақтида алкоголни бир вақтда қўллаш, дисульфирамнинг (тетурам) таъсирига ўхшаш самаралар: қоринда спазм, кўнгил айниши, қусиш, бош оғриғи, юрак уриши, ҳансираш, юзни қизаришига олиб келиши мумкин. Бу самаралар алкогол истеъмол қилинганидан кейин 15-30 минут давомида қайд этилади ва бир неча соатдан кейин мустақил ўтиб кетади. Бу цефоперазон молекуласининг структурасида, ацетальдегиддегидрогеназа ферментининг фаоллигини сусайтирувчи N-метилтиотетразолли ён занжирини борлиги билан боғлиқ бўлиб, бу қонда таърифланган ножўя самараларни чақирувчи ацетальдегидни тўпланишига олиб келади.\nАнтикоагулянтлар билан (кумарин ёки индакцион ҳосилалари билан), гепарин билан ёки қандайдир тромболитиклар билан бир вақтда қўллаш қон кетишлари хавфини оширади.\nБактазон қўлланганида сийдикда глюкозанинг миқдорини ноферментатив усуллар билан аниқлашда ва Кумбс реакциясини қўйишда сохтамусбат натижалар бўлиши мумкин.\nБактазонни аминогликозидлар билан мажмуавий даволаш таркибида қўллаш ҳолида, бутун даволаш курси давомида буйраклар фаолиятини назорат қилиш керак (“Номутаносиблик” га қаранг).\nАйрим беморларда Бактазон препарати билан даволаш, бошқа цефалоспоринлар билан бўлгани каби, ўта юқори сезувчанлик реакциялари, шу жумладан фатал анафилактик реакцияларни ривожланишига олиб келиши мумкин. Бундай реакцияларни пайдо бўлиш эҳтимоли анамнезида кўпчилик аллергенларга маълум ўта юқори сезувчанлиги бўлган шахсларда жуда юқори. Аллергик реакциялар ривожланганида препаратни дарҳол бекор қилиш ва тегишли даволашни буюриш керак. Оғир анафилактик реакциялар шошилинч даволашни, хусусан адреналинни юборишни талаб қилади. Кўрсатмалар бўйича оксигенотерапияни, кортикостероидларни вена ичига юборишни, нафас йўлларининг ўтказувчанлигини таъминлаш, шу жумладан интубацияни дарҳол ўтказишни талаб қилади.\nАйрим беморларда цефоперазон билан даволаш, бошқа антибиотиклар билан бўлгани каби, организмда К витаминининг танқислигига олиб келиши мумкин, бу эҳтимол бу витаминни синтез қилувчи ичак микрофлорасини сусайиши билан боғлиқ бўлса керак. Бундай хавфга ҳолсизланган пациентлар, овқатланиши чекланган пациентлар, муковисцидози бўлган беморлар, шунингдек узоқ вақт парентерал озиқланишда бўлган пациентлар берилувчандирлар. Бундай ҳолларда протромбин даражасини назорат қилиш ва зарурати бўлганида К витаминининг препаратларини буюриш керак. Худди шундай назоратни антикоагулянтлар билан даволанаётган пациентларда ҳам амалга ошириш керак.\nБактазонни давомли қўллаш чидамли микроорганизмларни ўсишини кучайишига олиб келиши мумкин, шунинг учун беморнинг ҳолатини синчиклаб назорат қилиш керак. Буйраклар, жигар ва қон яратиш тизимининг фаолиятини бузилишларини вақти-вақти билан намоён бўлишига тайёр бўлиши керак. Бу айниқса, янги туғилган, хусусан чала туғилган чақалоқларга, шунингдек бошқа чақалоқларга нисбатан муҳимдир.\nБуйраклар фаолиятини бузилишларида қўлланиши. Буйракларнинг фаолиятини турли даражадаги бузилишлари бўлган пациентларда Бактазон қўлланганида сульбактамнинг умумий клиренси аниқланган креатинин клиренси билан мос келади. Буйраклар фаолиятининг оғир бузилишлари бўлган пациентларда сульбактамнинг ярим ҳаётини муддати аҳамиятли ошиши аниқланади. Гемодиализ сульбактамнинг ярим ҳаёт муддати, умумий клиренси ва тақсимланиш ҳажмига жиддий таъсир қилади. Буйрак етишмовчилиги бўлган беморларда цефоперазоннинг фармакокинетикасида қандайдир ўзгаришлар аниқланмаган.\nЖигар фаолиятини бузилишида қўлланиши. Цефоперазон аҳамиятли даражада ўт-сафро билан чиқарилади. Жигар касалликлари ва/ёки ўт-сафро чиқариш йўлларининг обструкцияси бўлган пациентларда цефоперазоннинг плазмада ярим ҳаёт даври узаяди, сийдик билан чиқарилиши эса ошади. Ҳатто жигар фаолиятининг оғир бузилишларида ҳам ўт-сафрода цефоперазоннинг терапевтик концентрациялари аниқланади, плазмадаги ярим ҳаёт даври эса 2-4 марта ошади.\nЎт-сафро чиқариш йўлларининг оғир обструкцияси, жигарнинг оғир касалликларида ёки буйраклар фаолиятини йўлдош бузилишларида дозани тўғрилаш керак бўлиши мумкин (“Қўллаш усули ва дозалари”га қаранг).\nКекса ва қари беморларда қўлланиши. Сульбактам ҳам, цефоперазон ҳам қўлланганида ярим ҳаёт даврини узайиши, умумий клиренсни камайиши ва тақсимланиш ҳажмини ошиши кузатилади. Сульбактамнинг фармакокинетикаси буйраклар фаолиятининг даражаси билан бевосита мос келади, цефоперазоннинг фармакокинетикаси эса жигар фаолиятини бузилишлари билан мос келади.\nБолаларни даволаш учун қўлланиши. Педиатрияда Бактазон препаратининг компонентларини фармакокинетикаси катталар билан қиёсланганида катта фарқларга эга эмас.\nБактазон чақалоқларда самарали қўлланади. Бироқ цефоперазон/сульбактам мажмуасини чала туғилган чақалоқларда ёки янги туғилган чақалоқларда қўллаш бўйича ҳар томонлама текширишлар ўтказилмаган. Шунинг учун чала туғилган чақалоқлар ёки янги туғилган чақалоқларни даволашни бошлашдан олдин, потенциал фойда ва даволашдан бўладиган хавфни синчиклаб баҳолаш керак.\nСульбактам ва цефоперазон йўлдош тўсиғи орқали ўтади. Шунинг учун ҳомиладорлик вақтида Бактазонни фақат аёл учун кутилаётган фойда, ҳомила учун потенциал хавфдан устун бўлганидагина қабул қилиш мумкин.\nСульбактам ва цефоперазон жуда оз миқдорда кўкрак сути билан чиқарилади, шунинг учун Бактазон лактация даврида қўлланганида эмизишни тўхтатиш масаласини ҳал қилиш керак.\nБактазонни 2 ёшгача бўлган болаларда эҳтиёткорлик билан қўллаш керак.\nАвтомобилни ҳайдаш, техника билан ишлаш қобилиятига таъсири.\nҲозирги вақтда хабарлар йўқ.\nДоза ошириб юборилганида Бактазоннинг ножўя реакцияларини кўринишлари кучайиши мумкин. Препаратнинг орқа мия суюқлигидаги юқори концентрациялари неврологик реакцияларни, хусусан тиришишларни чақириши мумкин, бу бета-лактам антибиотиклар учун хосдир. Цефоперазон ва сульбактам гемодиализ йўли билан чиқарилади, шунинг учун ушбу муолажа препаратни организмдан чиқарилишини кучайтириши мумкин.\n1,5 г дан флаконларда; 1 ёки 10 флакондан ўрамда.\nУчун ишлаб чиқарилган:\nАвантика Медекс Пвт. Лтд. 6-Ахмедабад комплекс, Сархез, Ахмедабад, Гужарат, Хиндистон.


Пенс ва Помпео Суриядаги инқирозни муҳокама қилиш учун Анқарага учди\n09:54 26 Октябр 2020\n11:18 17.10.2019 (Янгиланган 11:22 17.10.2019) Ҳавола олиш\nТуркия президенти Ражаб Тайип Эрдоған сал олдин Пенс билан учрашишдан бош тортган эди, шу боис вице-президент ва давлат котибини қабул қилиши ҳозирча номаълум\nТОШКЕНТ, 17 окт - Sputnik. АҚШ вице-президенти Майк Пенс ва давлат котиби Майк Помпео Суриядаги инқирозни муҳокама қилиш учун Анқарага учдилар, деб хабар қилмоқда РИА Новости.\nХабарда айтилишича, вице-президент ва давлат котиби Вашингтон яқинидаги Эндрюс ҳарбий-ҳаво базасига битта вертолётда соат тахминан 18.00ларда учиб келишган. Шу билан бирга вице-президент ва давлат котиби базадан бошқа-бошқа самолётларда учиб кетишган. Улар тахминан 12 соатдан сўнг Анқарага қўнадилар.\nАҚШ Туркия билан Анқаранинг қурдларга қарши ўтказаётган ҳарбий операцияси масалаларини муҳокама қилишни режалаштирган. Туркия президенти Ражаб Тайип Эрдоған сал олдин Пенс билан учрашишдан бош тортган эди, шу боис вице-президент ва давлат котибини қабул қилиши ҳозирча номаълум.\nЭрдоған 9 октябр куни Сурия шимолида Туркияда таъқиқланган Қурдистон Ишчи партияси ҳамда "Ислом давлати" террористик уюшмасига қарши "Тинчлик манбаи" деб номланган операция бошланганини эълон қилган эди. Турк авиацияси шу куннинг ўзида икки давлат чегарасидаги Рас ал-Айн шаҳри ва бошқа қатор шаҳарлар бўйлаб зарба берди. Сал кейин операциянинг ер устидаги қисми бошлангани эълон қилинди. Шу билан бирга, "ИД"га қарши кураш масалаларида сурия қурдларини минтақадаги энг муҳим иттифоқдошлардан бири сифатида кўрадиган АҚШ Сурия шимоли-шарқидан ўз қўшинларини чиқариш қарорини қабул қилган эди.\nТрамп Туркия бошлаган операцияга жавобан Сурия шимоли-шарқидаги вазият туфайли Анқарага нисбатан санкция киритиш ҳақида фармонни имзолади. Ҳозирча санкция рўйхатидан Туркия Мудофаа ва энергетика вазирликлари, шунингдек, ушбу вазирликлар раҳбарлари ҳамда Туркиядаги ҳукмрон адолат ва тараққиёт партияси раиси ўринбосари ўрин олган.\n09:53 Фарғонага яқин ҳудудда зилзила содир бўлди - ФВВ


Самбо (рус. – қуролсиз ўзини ҳимоя қилиш) – спорт кураши тури. Унга курашнинг миллий турларидаги энг самарали усуллар асос қилиб олинган. 20-асрнинг 30 йилларида СССРда пайдо бўлган. Самбонинг спорт (кураш) ва жанговар турлари мавжуд. Самбо курашида курашчилар махсус белбоғли калта яктак киядилар. Самбода рақибининг қўл ва оёқларидан олиш, оёқлар билан оёқларига, қўлига ва гавдасига қарши ҳаракатлар қилиш рухсат этилган. Самбода ўз оёғида тик туриб рақиб курагини ерга теккизса ёки оғритувчи усул қўлланганда рақиб ўзини мағлубиятга учраганлигини тан олса, шунингдек, баллар бўйича фарқ 12 тага етса, рақиб ман этилган усулни қўллаб жазоланса соф ғалаба қайд қилинади. Рақиблардан бири соф ғалабага эриша олмаса, олишув натижаси спортчиларнинг тўплаган балларига қараб аниқланади. Жанговар Самбода курашчилар бошга шлем, қўлларига бармоқлари очиқ қўлқоп кийиб, оғизга капа (тишни ҳимоя қилиш учун) солиб мусобақалашадилар. Жанговар Самбода тепиш, уриш, оғритувчи усуллар қўллаш ва бўғиш мумкин. Кураш 10х10 м дан 13x13 м гача катталикдаги гиламда ўтказилади. Курашчиларнинг олишув майдони 6x9 диаметрли бўлиши керак. Кураш танаффуссиз 4 – 5 минут давом этади.\nСамбонинг спорт турида: ёшлар (20 ёшгача) ва эркаклар: 52, 57, 62, 68, 78, 82, 90, 100, 100 кг дан ортиқ: қизлар (20 ёшгача) ва аёллар: 48, 52, 56, 60, 64, 68, 72, 80, 80 кг дан ортиқ; ўсмир ўғил болалар (16 – 18 ёш): 48, 52, 56, 60, 65, 70, 75, 81, 87, 87 кг дан ортиқ; ўсмир қизлар (16 – 18 ёш): 40, 44, 48, 52, 56, 60, 65, 70, 75, 75 кг дан ортиқ вазнларда беллашадилар. Фахрийлар (35 ёшдан юқори) ва Самбонинг жанговар турида эса 62, 68, 74, 82, 90, 100, 100 кг дан юқори вазн тоифасида мусобақалашадилар. Самбо бўйича Халқаро ҳаваскорлик федерацияси (ФИАС; 1985 йил ташкил этилган)га 80 га яқин мамлакат аъзо. 1980 йилдан Олимпиада ўйинлари дастурига киритилган. 1973 йилдан Самбонинг спорт тури бўйича, 2001 йилдан жанговар Самбо бўйича жаҳон чемпионати ўтказилади. Ўзбекистон Самбо федерацияси 1964 йил тузилган. Аёл Самбочиларнинг федерацияси дунёда фақат Ўзбекистонда ташкил этилган (1996) ва у ҳам Жаҳон ҳамда Осиё федерациясига аъзо бўлиб кирган. 1971 йил Тошкентда халқаро турнир, 1972 йил Европа чемпионати, 1998, 2001 ва 2002 йилда эса ўсмирлар, ёшлар ва эркаклар ўртасида Осиё чемпионати, 2001 ва 2003 йилларда илк бор аёллар Самбо юлдузларининг жаҳон чемпионати мусобақалари ўтказилган.\nЎзбекистон Самбо терма жамоаси жаҳон чемпионатида 1-ўринни эгаллади (1993, Омск), Осиё чемпионатида бир неча марта жамоа ҳисобида (аёллар ва эркаклар, қизлар ва ўсмирлар) ғолибликни қўлга киритди. Самбо бўйича спорт устаси Ж. Шарапатов Осиё Самбо федерациясининг президенти (2001 йилдан), халқаро тоифадаги спорт устаси Фазлиддин Пўлатов вицепрезиденти ва Осиёда Самбо курашини ривожлантириш қўмитаси раиси (2003 йилдан) ҳисобланади. Собир Қурбонов, Сайфиддин Ходиев, Бобомурод Файзиев (2 мартадан), Шуҳрат Хўжаев, Акобир Қурбонов, фахрийлар ўртасида эса Фазлиддин Пўлатов, Ўрол Жуманиёзов, Остон Чўлиев (2 мартадан) жаҳон чемпиони бўлишган. Ўзбекистон Республикасининг барча вилоятларида болалар ва қизлар Самбо билан мунтазам шуғулланадилар. Республика олий спорт маҳорати мактаби, вилоятлар спорт маҳорати мактаблари, шунингдек, Олимпия захиралари коллежларида Самбо кураши бўлимлари бор.\nЎзбекистон самбо федерацияси\nРаис: Ахмеджанов Равшан Рахматович\nБош котиб: Гаппаров Хафиз Захидович\nТашкил топган йили: 1993й.\nМанзил: 100197, Тошкент ш., Интизор кўчаси, 68-уй


Credit Suisse банки ўзбекистонликлар билан ҳамкорликни тўхтатади\n26 ноябр 2020, Тошкент вақти: 12:17\nШвейцария банклари орасидаги мавқеига кўра биринчи ўринни эгаллайдиган Credit Suisse банки жорий йилнинг охиригача дунёнинг 50 давлати, шу жумладан ўзбекистонлик, туркманистонлик ва беларуслик мижозлари билан ҳамкорлигини тўла ёки қисман тўхтатади, деб хабар қилди Француз радиоси Tages – Anzeiger нашри хабарига таяниб.\nTages – Anzeiger хабарида Credit Suisseда ҳисоб рақами очиш учун мижоз энг камида 1 млн. Швейцария франки (800 000 евро) қўйиши кераклиги эслатилади.\nНашрнинг ёзишича, Credit Suisse тилга олинган давлатлар фуқаролари билан ҳамкорликни ўзи учун “хавф манбаи”, деб билади ва шунинг учун жорий йил охиригача банкдаги активлари ва ҳисоб рақамларини тартибга солишни сўраши мумкин.\nФранс-пресс ахборот агентлиги Credit Suisse расмийлари банкнинг баъзи давлатлар фуқаролари билан ҳамкорлигини тўхтатиш режаси жорий йил июлида қабул қилинган янги стратегиянинг бир қисми эканини ёзди.\n“Жаҳоннинг баъзи минтақалари ва сегментларида ориентациямизни ўзгартириш ҳамда ўта кичик мамлакатлар билан бизнесни тўхтатиш стратегиямизнинг бир қисмидир”, деган журналистларга Credit Suisse матбуот котиби.\nҲозирда Швейцария ва Швецияда Ўзбекистон президенти қизи Гулнора Каримова билан боғлиқлиги айтиладиган ва пул ювишда гумон қилинаётган Ўзбекистон фуқаролари билан боғлиқ жиноят иши бўйича тергов олиб борилмоқда.\nКуни кеча эса, Францияда чиқадиган таниқли нашрлардан бири Le Point Ўзбекистон президентининг қизлари Гулнора ва Лола Каримова қандай қилиб француз юлдузлари ҳамда собиқ президент Саркозининг яқин қариндошлари орқали ўз имижини тиклашга урингани ҳақида ёзди.\nLe Point нашрининг ёзишича, француз маҳкамаси ўрганаëтган иш Швециянинг TeliaSonera уяли алоқа ширкатининг Ўзбекистон бозорига кириш учун 2007 йилда Гулнора Каримовага яширинча 320 миллион доллар пора тўлагани эҳтимоли билан боғлиқ.\nҲозирда бу иш бўйича текширув Франциядаги таниқли мутахассис¸ шов-шувли бизнесмен Бернар Тапи ва собиқ Ички ишлар вазири Клод Геан ишини ўрганаётган терговчи Серж Турнэр (Serge Tournaire) зиммасига юклатилган.\nМарказий банк раиси Файзулла Муллажонов кўриниш берди\nЎзбекистонда интернет-банкинг хизмати фойдаланувчилари сони ўсмоқда